qundao/data-zh-poetry huggingface dataset:
曹别驾画山鸡歌
作者：徐祯卿
朝代：明

东昌曹侯擅丹青，天机触手随风云。戏貌山鸡？出草，锦毛霞翅回缤纷。蹩距昂头势欲移，似猜罗网立还迟。家鸡突见甘一决，对此凝然仍自疑。
曹别驾画山鸡歌
作者：徐祯卿
朝代：明
体裁：古风

东昌曹侯擅丹青，天机触手随风云。戏貌山鸡�出草，锦毛霞翅回缤纷。蹩距昂头势欲移，似猜罗网立还迟。家鸡突见甘一决，对此凝然仍自疑。
月
作者：徐祯卿
朝代：明
体裁：五言律诗

故园今夜月，迢递向人明。只自悬清汉，那知隔凤城。气兼风露发，光逼曙乌惊。何事江山外，能催白发生。
月
作者：徐祯卿
朝代：明

落日桃源口，迢迢望楚邦。烟霏静夜色，棹响绕空江。看月生西浦，穿云度北窗。高楼有羁羽，照影不成双。
望行人二首·其一
作者：徐祯卿
朝代：明
体裁：七言绝句

秋原迷望草芊芊，几树荒鸦落照前。驿使回时曾寄语，西风早晚渡秦川。
望行人二首·其二
作者：徐祯卿
朝代：明
体裁：七言绝句

绿芜平野暮天低，远色苍苍路不迷。昨日邻家归后信，行人只隔灞陵西。
望远楼联句
作者：徐祯卿
朝代：明
体裁：古风

华楼排艳姬，银钗照高烛。酒欢命促弦，腔度讶交曲。初闻涩林莺，乍见并云鹄。遵谱师有规，按板侍频续。掩抑声中情，施呈听馀瞩。嘈嘈指若斗，滑滑喉似沃。天成肉谐丝，地掷金错玉。腕转眉渐颦，顾盼意弥属。沉浊恨何长，低婉悲未足。王嫱嫁北胡，明皇幸西蜀。游丝鸟并飞，浮莲青出浴。明月暧停云，流风香传谷。唇转微蹙丹，袖碍斜捲绿。秋涧绕匡庐，春缸泻�醁。平调喜冲和，终阕苦急束。思妇临窗啼，慈母倚门嘱。薰耳既已酣，销魂亦太酷。同是石城人，堪继莫愁躅。投赠各有言，散漫尽忘录。夜短欢娱长，东方忽朝旭。
望齐山有怀
作者：徐祯卿
朝代：明
体裁：古风

晨行烟莽中，路绕山杂沓。白云岩下生，青山蓊然合。芳草日离离，芳春情若斯。吴江千里碧，回首寄相思。
杂谣四首·其二
作者：徐祯卿
朝代：明

坏我民居田，树子桐与槚。桐槚何青青，素车不得下。
杂谣四首·其四
作者：徐祯卿
朝代：明

沼我乎逵兮，筑子之栖兮。木槿陨落，巢安归兮。
杂谣（四首。按此皆纪正德五年八月之变也）
作者：徐祯卿
朝代：明

沼我乎逵兮，筑子之栖兮。木槿陨落，巢安归兮？
杂述
作者：徐祯卿
朝代：明

缅求先民迹，体德异通玄。自非孔聃志，所造孰无愆。伊余实闇劣，秉算昧几先。言念恭人德，惴惴戒重渊。徒隆守已朴，罔达济时权。顺正不尤物，任道故乐天。务光以洁湛，梅生智自全。箕子狂为奴，何必屈父贤。未周群物情，且复徇已偏。人命几何时，金石忽以迁。永言保贞素，庶明松柏坚。眷念携手益，用嗣北风篇。
桐庐濑中
作者：徐祯卿
朝代：明
体裁：七言绝句

千峰诘曲夹松湍，石激波萦走迅滩。秪道孤帆天际转，那知明月峡中看。
楚妃怨
作者：徐祯卿
朝代：明
体裁：乐府曲辞

绿户朝寒掩高阁，冉冉东风暗吹幕。美人春倦烟梦长，深锁青苔任花落。
榆塞叹
作者：徐祯卿
朝代：明
体裁：古风

榆塞西来草似烟，洛阳东望月如钱。回肠时时辘轳转，兰心夜夜膏火然。虫吟下床露入幔，天河沈沈云曼曼。青桐玉井一叶秋，满城寒砧星物换。空传草草一行书，谁寄遥遥千里叹。会日苦少别离长，人生失意恒过半。
次宝应
作者：徐祯卿
朝代：明
体裁：七言绝句

鸭群无数夕阳边，蒲草平沙晚涨宽。欲识澄明三万顷，凭君须上驿楼看。
步出夏门行
作者：徐祯卿
朝代：明

远游蹑泰峤，高举凌云门。白日驻华盖，丹霞耀飞轩。螣蛇载雾兴，玄鹤凭飙鶱。玉女从白鹿，青龙挟两辕。左顾叔卿笑，右接洪崖言。长松荫列坐，六博溯芳樽。袅袅祥风被，郁郁华芝黁。沐余逝咸池，晞发乘昆崙。轻身仿鸿举，长啸若云翻。下视尘世徒，鼠腐宁足论。
步出西阊吟
作者：徐祯卿
朝代：明
体裁：古风

步出西阊里，草繁路如缕。四望何所有，遥见丘坟郁丱丱。悲风萧条百鸟声，寒日潜光昏黍稌。低徊步念不自已，魂魄终当归此土。还家语妻子，桃根摧伤李代腐。沈吟此曲不敢尽，恐君流酸彻肺腑。
汉阳逢故人
作者：徐祯卿
朝代：明

银鞍白马渡江来，江上相逢一笑回。若？汉江无咫尺，思心何事日悠哉。
汉阳逢故人
作者：徐祯卿
朝代：明
体裁：七言绝句

银鞍白马渡江来，江上相逢一笑回。若�汉江无咫尺，思心何事日悠哉。
汉阳逢故人
作者：徐祯卿
朝代：明

银鞍白马渡江来，江上相逢一笑回。若𨕥汉江无咫尺，思心何事日悠哉。
江上
作者：徐祯卿
朝代：明
体裁：古风

江色千峰暮，云霞镜里光。水清沙岸好，宛似渡横塘。无那王孙思，蘼芜处处芳。
江上逢许员外
作者：徐祯卿
朝代：明

杖策下天门，扬帆楚江水。长风吹客心，倏忽堕千里。千里何青青，离家几日春。忽逢天上使，云是故乡人。褰帷一共笑，宛尔平生亲。闻子金陵来，衣满历阳尘。握手起情慰，依依多所陈。君家石桥下，与我十室邻。海内各分散，白头常若新。叶散根株连，谐合固有因。由来吾党士，多作帝乡臣。况尔发灵裔，吴山传秀神。感此不见遗，肯与凡砾伦。邂逅一草草，驰驱还苦辛。君发李阳河，予留贵池口。脉脉两情遥，胡宁弃我后。昨日到同安，青山待余久。解我碧云裘，长松挂虚牖。双童进草饭，遇我情弥厚。庭中好鸟声，嘤嘤自求友。春风吹绿杨，十日暂分手。予今发武昌，早晚下潇湘。仙人黄鹤楼，待子洗壶觞。君乘山公马，访俗过蕲阳。还呼黄鹤仙，醉舞双徊翔。八月凉风发，君言及豫章。三春烟景暮，余定达吴阊。男儿衣锦贵，那不归故乡。为君邀族人，出郭具壶浆。径须愁痛饮，别后莫相忘。
江南乐八首代内作
作者：徐祯卿
朝代：明

生长在江南，不爱江北住。家在阊门西，门垂双柳树。阳春二月时，桃李花参差。寄言诸姊妹，莫遣恶风吹。还乡信自乐，望近转于邑。阿母见儿归，定自持侬泣。野凫生雏时，乃在河沚中。可怜生羽翼，各自恋菰丛。橘生江上洲，过江化为枳。情性本非殊，风土不相似。人言江南薄，江南信自乐。采桑作蚕丝，罗绮任侬著。与郎计水程，三月定到家。庭中赤芍药，烂漫齐作花。江南道里长，荆襄在何处。闻郎昨夜语，五月潇湘去。
江南乐八首代内作·其一
作者：徐祯卿
朝代：明
体裁：乐府曲辞

生长在江南，不爱江北住。家在阊门西，门垂双柳树。
江南乐八首代内作·其七
作者：徐祯卿
朝代：明

与郎计水程，三月定到家。庭中赤芍药，烂漫齐作花。
江南乐八首代内作·其三
作者：徐祯卿
朝代：明

还乡信自乐，望近转于邑。阿母见儿归，定自持侬泣。
江南乐八首代内作·其二
作者：徐祯卿
朝代：明

阳春二月时，桃李花参差。寄言诸姊妹，莫遣恶风吹。
江南乐八首代内作·其五
作者：徐祯卿
朝代：明

橘生江上洲，过江化为枳。情性本非殊，风土不相似。
江南乐八首代内作·其八
作者：徐祯卿
朝代：明

江南道里长，荆襄在何处。闻郎昨夜语，五月潇湘去。
江南乐八首代内作·其六
作者：徐祯卿
朝代：明

人言江南薄，江南信自乐。采桑作蚕丝，罗绮任侬著。
江南乐八首代内作·其四
作者：徐祯卿
朝代：明

野凫生雏时，乃在河沚中。可怜生羽翼，各自恋菰丛。
江夏题王守城南精舍
作者：徐祯卿
朝代：明

林步不觉远，溪流随兴长。悠然深竹里，独往绿萝庄。山色佳南郭，平畴连北堂。野人来荷锄，蚕月百草芳。寤惬白云赏，载谣丛桂章。垂杨足池鲤，閒牖有壶觞。念此牵情性，何劳缁素裳。
沅溪潘进士在长安逆旅中见庭下山丹花诘其主云是沅中移来感而赋诗命予嗣响
作者：徐祯卿
朝代：明
体裁：五言绝句

故苑花空发，他乡莺自啼。主人孤馆里，斜日楚云西。
济上作
作者：徐祯卿
朝代：明
体裁：七言绝句

两年为客逢秋节，千里孤舟济水傍。忽见黄花倍惆怅，故园明日又重阳。
浙江驿下作
作者：徐祯卿
朝代：明

自叹南浮客，崎岖驿岭遥。川途澹斜日，钲鼓远扬桡。水势含沧海，山形折落潮。夷墟不可问，徒使旅心摇。
浙江驿下作
作者：徐祯卿
朝代：明

自叹南浮客，崎岖驿岭遥。川途澹斜日，钲鼓送扬桡。水势含沧海，山形折落潮。夷墟不可问，徒使旅心摇。
游侠篇
作者：徐祯卿
朝代：明

四牡服朱轩，侠气何翩翩。夕骛邯郸道，朝驰函谷关。千金饰冠剑，宝服芳且鲜。徒御若云浮，周道直如弦。堂中养死士，被服皆珠纨。枥马厌粱肉，贝甲委如山。片言倾五岳，万乘慕其贤。诸侯奉白璧，为寿卮酒前。合从连赵魏，驾毂出齐燕。仗剑归质子，矫节夺兵权。皦皦日中议，歃血重一言。鸡鸣脱虎口，狗盗乃获全。天地相荡蚀，四海如沸渊。凭轼一抵掌，解纷谈笑间。纵横负奇节，逸气盖八埏。慨慷功名会，何言七尺捐。策勋山河溢，流光竹帛镌。何为坎？士，抚剑独长叹。
游侠篇
作者：徐祯卿
朝代：明
体裁：乐府曲辞

四牡服朱轩，侠气何翩翩。夕骛邯郸道，朝驰函谷关。千金饰冠剑，宝服芳且鲜。徒御若云浮，周道直如弦。堂中养死士，被服皆珠纨。枥马厌粱肉，贝甲委如山。片言倾五岳，万乘慕其贤。诸侯奉白璧，为寿卮酒前。合从连赵魏，驾毂出齐燕。仗剑归质子，矫节夺兵权。皦皦日中议，歃血重一言。鸡鸣脱虎口，狗盗乃获全。天地相荡蚀，四海如沸渊。凭轼一抵掌，解纷谈笑间。纵横负奇节，逸气盖八埏。慨慷功名会，何言七尺捐。策勋山河溢，流光竹帛镌。何为坎�士，抚剑独长叹。
游侠篇（以下《迪功集》）
作者：徐祯卿
朝代：明

四牡饬朱轩，侠气何翩翩。夕骛邯郸道，朝驰函谷关。千金饰冠剑，宝服芳且鲜。徒御若云浮，周道直如弦。堂中养死士，被服皆珠纨。枥马厌粱肉，贝甲委如山。片言倾五岳，万乘慕其贤。诸侯奉白璧，为寿卮酒前。合从连赵魏，驾毂出齐燕。仗剑归质子，矫节夺兵权。皦皦日中议，歃血重一言。鸡鸣脱虎口，狗盗乃获全。天地相荡蚀，四海如沸渊。凭轼一抵掌，解纷谈笑间。纵横负奇节，逸气盖八埏。慨慷功名会，何言七尺捐。策勋山河溢，流光竹帛镌。何为坎壈士，抚剑独长叹。
灵隐寺赠静公
作者：徐祯卿
朝代：明

闻有千年寺，长松信许深。冲虚半楼阁，落日更登临。舟楫窗中小，藤萝天际阴。江流明暮霭，石涧响空林。蟠据雄都会，风烟异古今。幽真余有慕，诗义尔能寻。云翼无言健，渊鱼本自沈。终期白莲社，来就玉山岑。
煎茶图
作者：徐祯卿
朝代：明
体裁：七言绝句

惠山秋净水泠泠，煎具随身挈小瓶。欲点云腴还按法，古藤花底阅茶经。
燕
作者：徐祯卿
朝代：明
体裁：七言律诗

风暖池塘得意春，水芹烟草一回新。傍花掠羽差差影，冲雨归巢煦煦亲。眼底兴衰王谢宅，楼中思怨绮罗人。闲追往事如相话，只有侬家似旧贫。
燕京四时歌 其三 秋
作者：徐祯卿
朝代：明

蓟门桑叶落滹沱，代北浮云鸿雁多。莫向云中传尺素，空将明月对嚬蛾。
燕京四时歌 其四 冬
作者：徐祯卿
朝代：明

葡萄新酒泼流霞，十月燕山雪作花。天子后庭誇玉树，昭君胡服拂琵琶。
燕京四时歌·春
作者：徐祯卿
朝代：明

天柳垂丝拂建章，银冰千片落金塘。烟花万国行人度，遥指蓬莱春日光。暑殿金泉枕碧山，清凉楼阁五台间。赤日不行葱岭北，雪花长绕玉门关。蓟门桑叶落滹沱，代北浮云鸿雁多。莫向云中传尺素，空将明月对嚬蛾。葡萄新酒泼流霞，十月燕山雪作花。天子后庭誇玉树，昭君胡服拂琵琶。
燕京四时歌（四首）
作者：徐祯卿
朝代：明
体裁：乐府曲辞

天柳垂丝拂建章，银冰千片落金塘。烟花万国行人度，遥指蓬莱春日光。
燕京四时歌（四首）
作者：徐祯卿
朝代：明

暑殿金泉枕碧山，清凉楼阁五台间。赤日不行葱岭北，雪花长绕玉门关。
独立
作者：徐祯卿
朝代：明
体裁：七言律诗

独立溪烟絮帽斜，行人停路问三叉。儿童树底烧残叶，估客河中问酒家。日暮啄饥喧野雀，天寒争宿集荒鸦。官桥寂寞梅花发，愁见南枝又岁华。
猛虎行
作者：徐祯卿
朝代：明

上山晨采樵，下山逢猛虎。深林丛薄不可度，熊貔巉岩兮向我怒。虎欲食我低头据地而长号，使我心悲泪如雨。舍中无人，言父与妻。爨下又无食，使我孤儿啼。拔剑前致词："尔胡不仁至此为。棱牙锯齿，食人之肝，拒骨而撑尸。膏血布川谷，乌衔其肉，倒挂东南枝。"恻恻草野中，行哭声正悲。娇女行采桑，道逢野虎搏食之。仓浪之天更不慈，猛虎瞑目若摇思。便复舍我置道傍，我欲东归河无梁。绵绵邈邈，思我故乡。嗟尔行路人，猛虎当关慎莫行，思我父母多苦辛。吁嗟猛虎白额狸斑而黑文，何不渡河而去从彼豺狼群。城中咆哮竟夕闻，吾将诉汝于泰山君。猛虎行，且莫歌，泰山之君奈若何。
猛虎行
作者：徐祯卿
朝代：明

上山晨采樵，下山逢猛虎。深林丛薄不可度，熊貔巉岩兮向我怒。虎欲食我低头据地而长号，使我心悲泪如雨。舍中无人，言父与妻。爨下又无食，使我孤儿啼。拔剑前致词：“尔胡不仁至此为！凌牙锯齿，食人之肝。拒骨而撑尸，膏血布川谷。乌衔其肉，倒挂东南枝。”恻恻草野中，行哭声正悲。娇女行采桑，道逢野虎抟食之。沧浪之天更不慈，猛虎瞑目若摇思。便复舍我置道傍，我欲东归河无梁。绵绵邈邈，思我故乡。嗟尔行路人，猛虎当关慎莫行，思我父母多苦辛。吁嗟猛虎白额狸斑而黑文，何不渡河而去从彼豺狼群？城中咆哮竟夕闻，吾将诉汝泰山君。《猛虎行》且莫歌，泰山之君奈若何！
王员外不解参同契但索一诗许以遗我率尔戏之
作者：徐祯卿
朝代：明

王烈持洞章，茫然不能读。石气销紫烟，十年秘空簏。从来楚史识三坟，阮籍焉能辨赤文。一自华阳窥妙诀，缑山夜夜鹤相闻。
王敬止御史始窜海南继移永嘉令自燕中迎养
作者：徐祯卿
朝代：明

珠厓昔长窜，连州始量移。借问东瓯土，何如南海湄。霞标建台岳，桃源带武夷。雁山荣桂树，象浦合珠漪。玉膻非一族，海错被珍奇。金盘湛碧露，黄柑满绿枝。欢此三春日，复惬暮秋时。鸣琴坐高馆，抚景临华池。迎舆侍潘令，进酒舞莱儿。顾以今时笑，还瞻昔朝离。丰泽亨雷雨，瑶草变芳蕤。永嘉多懋宰，建德易弦丝。昔慕文翁化，今蒙叶尹慈。长沙非旧谪，宣室契前思。光华冀一接，胡越讵能追。河东欲有献，及此汾阴祠。
王昭君
作者：徐祯卿
朝代：明
体裁：七言绝句

辛苦风沙万里鞍，春红微淡黛痕残。单于犹解怜娇色，亲拂胡尘带笑看。
王昭君
作者：徐祯卿
朝代：明

金装娇玉骢，结束事和戎。独去白龙道，遥将黄鹄同。紫台留汉月，青冢落边风。万里琵琶曲，流悲入汉宫。
用韵答伯虎
作者：徐祯卿
朝代：明
体裁：五言律诗

高情聊混俗，文技本违时。心事难凭梦，流年尽入髭。青衫无贵骨，白首少相知。独有唐居士，频频慰小诗。
留别边子
作者：徐祯卿
朝代：明

我车驾言迈，将子城之隅。岂无他人亲，婘㜻心自知。握手一为叹，忽忽从此辞。驱车何迢迢，迢迢复迟迟。匪我车轮迟，行子有所思。登高望河水，河水何瀰瀰。褰裳欲涉之，俛首以踟蹰。孤杨生河干，袅袅何差差。民生失俦匹，恻尔令心悲。
留别边子
作者：徐祯卿
朝代：明

我车驾言迈，将子城之隅。岂无他人亲，惓恋心自知。握手一为叹，忽忽从此辞。驱车何迢迢，迢迢复迟迟。匪我车轮迟，行子有所思。登高望河水，河水何弥弥。褰裳欲涉之，俯首以踟蹰。孤杨生河干，袅袅何差差。民生失俦匹，恻尔令心悲。
留别都城诸同志二首
作者：徐祯卿
朝代：明

对酒忽不乐，怅然怀别离。别离结中劳，眷彼长路岐。苒苒郊河树，暧暧关门祠。伫望潇湘水，先与秋风期。鸿雁云中来，噭噭使人悲。怀哉尔方集，怅矣予当辞。客有悽悽者，三年歌式微。朅来事原隰，经返旧园扉。昔往被冬裘，今还服春衣。抚景虽云惬，中欢憯以违。出门见芳草，念子忽如饥。
留别都城诸同志二首·其一
作者：徐祯卿
朝代：明

对酒忽不乐，怅然怀别离。别离结中劳，眷彼长路岐。苒苒郊河树，暧暧关门祠。伫望潇湘水，先与秋风期。鸿雁云中来，噭噭使人悲。怀哉尔方集，怅矣予当辞。
留别都城诸同志二首·其一
作者：徐祯卿
朝代：明
体裁：古风

献岁芳景滋，湛湛江水碧。白芷被洲生，柔杨荫广埸。美人荡春思，而我事行役。晤赏良已违，清尊坐成惜。明月悬予心，青山讵能隔。
留别都城诸同志二首·其二
作者：徐祯卿
朝代：明
体裁：古风

嗟哉我行迈，借问穷何方。北征自幽蓟，南往浮荆湘。天地生远色，抚剑何慨慷。汤汤大江流，思心与之长。江竹鸣鸟暗，江春行客伤。回飙若有托，聆我棹歌章。
留别都城诸同志二首·其二
作者：徐祯卿
朝代：明

客有悽悽者，三年歌式微。朅来事原隰，经返旧园扉。昔往被冬裘，今还服春衣。抚景虽云惬，中欢憯以违。出门见芳草，念子忽如饥。
留别都城诸同志二首蓬莱阁豋州之胜槩也阁临大海面两竹山蜃气出焉友人陈文相家于其下邀余赋得五言小律二首·其一
作者：徐祯卿
朝代：明
体裁：古风

万古溟濛汇，乾坤向此分。鰌潮常应月，蜃气半为云。飞阁虚无里，蓬莱只海滨。
登半塘寺阁
作者：徐祯卿
朝代：明

夙有山水慕，苦为形役拘。澹兹夏日永，聊得狎浮图。攀云凌广阁，霭霭见吴都。诸川散林上，平野郁芬敷。法花垂缥缈，晴采动虚无。烟火下方杂，昏明时态殊。境超自生乐，疲心忽重苏。因伤人世子，扰扰即长途。
登支硎山楼迟游侣
作者：徐祯卿
朝代：明

谷寺怜幽密，兹楼表丽观。烟云塞壑动，竹树入门寒。独往迷前径，凭高迟所欢。时闻有清磬，遥出暮林端。
登支硎山楼迟游侣
作者：徐祯卿
朝代：明

谷寺怜幽密，兹楼表丽观。烟云连壑动，竹树入门寒。独往迷前径，凭高迟所欢。时闻有清磬，遥出暮林端。
登缥缈峰
作者：徐祯卿
朝代：明
体裁：七言律诗

灵峰峻伟插吴天，鹿道斜通密草间。波暝遥疑下方雨，烟明微见隔州山。药苗细染云丝碧，石翳重生雉尾斑。尘骨天仙留不得，刚风吹冷布袍还。
白甿歌
作者：徐祯卿
朝代：明

三星烁烁花满堂，素腕盈盈出洞房。垂罗映頠耀明妆，皦若云中开月光。流情盼君君莫忘，停歌节舞进玉觞，愿君安坐夜未央。旨酒千壶列东厢，美人如花娇北堂。齐歌合舞圣世昌，愿得欢娱永未央。脂车秣马且踟蹰，百年之会忽须臾。东流之水西飞乌，今我不乐何为乎？
白纻歌四首
作者：徐祯卿
朝代：明

三星烁烁花满堂。素腕盈盈出洞房。垂罗映縠耀明妆。皦若云中开月光。流情盼君君莫忘。停歌节舞进玉觞。愿君安坐夜未央。中庭桃枝连理倾。琼卮含霞玉醴盈。歌舞君前流目成。丝桐顺耳感人情。持觞把袂君不违。愿作梁间双燕飞。旨酒千壶列东厢。美人如花娇北堂，齐歌合舞圣世昌。愿得欢娱永未央。脂车秣马且踟蹰，百年之会忽须臾。东流之水西飞乌，今我不乐何为乎。炰琼膏，击素鲜。金弁峨峨宾四筵。赵瑟高张调蜀弦。长袖翩翩陵七盘。华歌妙舞及春妍。兰苕参差桃欲然。上天明明降醴泉。皇帝陛下寿万年。
白纻歌四首·其一
作者：徐祯卿
朝代：明

三星烁烁花满堂。素腕盈盈出洞房。垂罗映縠耀明妆。皦若云中开月光。流情盼君君莫忘。停歌节舞进玉觞。愿君安坐夜未央。
白纻歌四首·其三
作者：徐祯卿
朝代：明

美人如花娇北堂，齐歌合舞圣世昌。愿得欢娱永未央。脂车秣马且踟蹰，百年之会忽须臾。东流之水西飞乌，今我不乐何为乎。
白纻歌四首·其二
作者：徐祯卿
朝代：明

中庭桃枝连理倾。琼卮含霞玉醴盈。歌舞君前流目成。丝桐顺耳感人情。持觞把袂君不违。愿作梁间双燕飞。旨酒千壶列东厢。
白纻歌四首·其四
作者：徐祯卿
朝代：明

炰琼膏，击素鲜。金弁峨峨宾四筵。赵瑟高张调蜀弦。长袖翩翩陵七盘。华歌妙舞及春妍。兰苕参差桃欲然。上天明明降醴泉。皇帝陛下寿万年。
瞻文温州画像
作者：徐祯卿
朝代：明

浮生此世隔，过位恍然疑。直讶风云动，俄惊泰华隳。岩廊不可起，英爽俨如遗。白首通群略，雄才沮一麾。徒教涕泗阔，共惜羽毛迟。堂几萧萧在，丹青漠漠垂。典刑归此老，江海寄馀思。有忝吹嘘力，无忘沃酹辞。风烟久摇落，魂气复何之。踯躅庭除下，伸衷托短诗。
石川子歌
作者：徐祯卿
朝代：明

石川子，隐于鲁门之西。长牵青牛饮素溪，有时驾之骖文狸。骖文狸，乃至岱宗之巅，弱水之湄。石门迢迢上通天，玉京金阙光陆离。过谒太山君，道逢赤松师。授以长生说，鍊气服食除三尸。青泥丹鼎子善治，玉柈他日如相赠，共尔商山歌紫芝。
示雁
作者：徐祯卿
朝代：明
体裁：五言绝句

尔向沧江别，予方湘水行。秋风莫相负，迟尔岳阳城。
秋日怀李郎中
作者：徐祯卿
朝代：明

秋兴因高赋，雄才忆省郎。山川思不极，云树莽葱苍。对酒知时变，看花感别长。如何霜后雁，犹未达潇湘。
秋日怀李郎中及边熊二君子五首
作者：徐祯卿
朝代：明

秋兴因高赋，雄才忆省郎。山川思不极，云树莽葱苍。对酒知时变，看花恨别长。如何霜后雁，犹未达潇湘。借问关中友，新诗近转多。风烟兴难尽，摇落意如何。熊子元相得，边丞定数过。谁能念离索，樽酒邈山河。昨日逢京使，闻渠再转郎。未妨文字癖，祗益簿书忙。退食迟宫旭，鸣钟候省堂。祗应骑瘦马，缓辔漫成章。每忆边庭实，才清官更閒。斋心禋祀里，覃思艺林间。名致诸公早，诗卑大历还。曹刘尘未远，任尔好跻攀。熊子今何在，秋应奉使还。威侵蕃部落，旌绕汉关山。沛泽从天降，三军动地欢。思君问边略，何日接清班。
秋日怀李郎中及边熊二君子五首·其一
作者：徐祯卿
朝代：明

秋兴因高赋，雄才忆省郎。山川思不极，云树莽葱苍。对酒知时变，看花恨别长。如何霜后雁，犹未达潇湘。
秋日怀李郎中及边熊二君子五首·其三
作者：徐祯卿
朝代：明

昨日逢京使，闻渠再转郎。未妨文字癖，祗益簿书忙。退食迟宫旭，鸣钟候省堂。祗应骑瘦马，缓辔漫成章。
秋日怀李郎中及边熊二君子五首·其二
作者：徐祯卿
朝代：明

借问关中友，新诗近转多。风烟兴难尽，摇落意如何。熊子元相得，边丞定数过。谁能念离索，樽酒邈山河。
秋日怀李郎中及边熊二君子五首·其五
作者：徐祯卿
朝代：明

熊子今何在，秋应奉使还。威侵蕃部落，旌绕汉关山。沛泽从天降，三军动地欢。思君问边略，何日接清班。
秋日怀李郎中及边熊二君子五首·其四
作者：徐祯卿
朝代：明

每忆边庭实，才清官更閒。斋心禋祀里，覃思艺林间。名致诸公早，诗卑大历还。曹刘尘未远，任尔好跻攀。
秋日过故尚书吴公池馆二首
作者：徐祯卿
朝代：明

平泉旧时里，秋日永亭开。苑树涧阴合，鱼梁山照来。野人临逸钓，公子进新醅。兴尽何须谢，垂鞭醉即回。不见尚书履，阶阴空绿苔。菊荒三径在，枣熟众禽来。迹为怜幽驻，图因好事开。秋风悬剑处，落日几重回。
秋日过故尚书吴公池馆二首·其一
作者：徐祯卿
朝代：明

平泉旧时里，秋日永亭开。苑树涧阴合，鱼梁山照来。野人临逸钓，公子进新醅。兴尽何须谢，垂鞭醉即回。
秋日过故尚书吴公池馆二首·其二
作者：徐祯卿
朝代：明

不见尚书履，阶阴空绿苔。菊荒三径在，枣熟众禽来。迹为怜幽驻，图因好事开。秋风悬剑处，落日几重回。
秋气篇
作者：徐祯卿
朝代：明
体裁：五言排律

边城秋气肃，夜惨角声长。废草烟中绿，寒云塞上黄。万里警烽火，十载忆河梁。闻砧俱掩泣，见月共愁乡。亦有观津妇，仍闻洛下妆。啼粉生阴藓，孤衾恋故香。当窗工织素，织指怯缝裳。络纬萧萧雨，蒹葭夜夜霜。镜尘深一尺，书泪漫千行。妾心岂畏晚，思君诚可伤。
答沈休翁所问因成赠章
作者：徐祯卿
朝代：明

六龄识姓字，十岁弄歌章。十二失慈母，嬉戏道路傍。十七学干禄，跅？空徬徨。幸逢黄河清，昭映白日光。圣心勤草莱，猋逐云罗翔。谬以跌宕资，寘之枳棘场。虽有鲁连节，濩落无所将。揣摩笑苏秦，况乃章句行。不见樊笼羽，冥心在八荒。飘飖碧云绪，梦寐嵩山阳。饮水心自足，怀哉桂树芳。朅来荆巫渚，傲然称楚狂。夫子挺乔岳，时人呼凤凰。一隐不世见，邻父徒窥墙。而我爱逸调，谈笑登其堂。永符金龟契，豁以岁年忘。予今入衡山，访道蹑飞梁。倘遇洪崖子，遥传紫汞方。与君变白发，携手共徜徉。
答沈休翁所问因成赠章
作者：徐祯卿
朝代：明
体裁：古风

六龄识姓字，十岁弄歌章。十二失慈母，嬉戏道路傍。十七学干禄，跅�空徬徨。幸逢黄河清，昭映白日光。圣心勤草莱，猋逐云罗翔。谬以跌宕资，寘之枳棘场。虽有鲁连节，濩落无所将。揣摩笑苏秦，况乃章句行。不见樊笼羽，冥心在八荒。飘飖碧云绪，梦寐嵩山阳。饮水心自足，怀哉桂树芳。朅来荆巫渚，傲然称楚狂。夫子挺乔岳，时人呼凤凰。一隐不世见，邻父徒窥墙。而我爱逸调，谈笑登其堂。永符金龟契，豁以岁年忘。予今入衡山，访道蹑飞梁。倘遇洪崖子，遥传紫汞方。与君变白发，携手共徜徉。
答沈休翁所问因成赠章
作者：徐祯卿
朝代：明

六龄识姓字，十岁弄歌章。十二失慈母，嬉戏道路傍。十七学干禄，跅𧿇空徬徨。幸逢黄河清，昭映白日光。圣心勤草莱，猋逐云罗翔。谬以跌宕资，寘之枳棘场。虽有鲁连节，濩落无所将。揣摩笑苏秦，况乃章句行。不见樊笼羽，冥心在八荒。飘飖碧云绪，梦寐嵩山阳。饮水心自足，怀哉桂树芳。朅来荆巫渚，傲然称楚狂。夫子挺乔岳，时人呼凤凰。一隐不世见，邻父徒窥墙。而我爱逸调，谈笑登其堂。永符金龟契，豁以岁年忘。予今入衡山，访道蹑飞梁。倘遇洪崖子，遥传紫汞方。与君变白发，携手共徜徉。
答献吉
作者：徐祯卿
朝代：明

花发平章宅，莺啼省树春。殷勤花鸟意，愁杀独游人。
答顾郎中华玉
作者：徐祯卿
朝代：明

昔居长安西，今居长安北。蓬门卧病秋潦繁，十日不出生荆棘。牵泥匍匐入学宫，马瘦翻愁足无力。慵疏颇被诸生讥，虚名何用时人识。京师卖文贱于土，饥肠不救齑盐食。去年作吏在法曹，月俸送官空署职。床头一瓮不满储，囊里无钱作沽直。归来困顿不得醉，儿女荒凉妇叹息。今年调官去懊恼，苦笑先生禄太啬。釜中粟少作糜薄，白碗盛来映肤色。丈夫但免沟壑辱，日饮藜羹胜羊肉。平生富贵亦何有，羸躯幸自弛耕牧。但愿时丰民物安，官府清廉盗贼伏。人人鼓腹厌粱菽，先生虽病甘苜蓿。一朝雷雨濯亨衢，坐见诸公执中轴。先生翛然卷怀退，茅斋归向南山卜。
答顾郎中华玉
作者：徐祯卿
朝代：明

昔居长安西，今居长安北。蓬门卧病秋潦繁，十日不出生荆棘。牵泥匍匐入学宫，马瘦翻愁足无力。慵疏颇被诸生讥，虚名何用时人识。京师卖文贱于土，饥肠不救齑盐食。去年作吏在法曹，月俸送官空署职。床头一瓮不满储，囊里无钱作沽直。归来困顿不得醉，儿女荒凉妇叹息。今年调官去懊恼，苦笑先生禄太啬。釜中粟少作糜薄，白碗盛来映肤色。丈夫但免沟壑辱，日饮藜羹胜羊肉。平生富贵亦何有，羸躯幸自弛耕牧。但愿时丰民物安，官府清廉盗贼伏。人歌鼓腹厌粱菽，先生虽病甘苜蓿。一朝雷雨濯亨衢，坐见诸公执中轴。先生翛然卷怀退，茆斋归向南山卜。
简伯虎
作者：徐祯卿
朝代：明
体裁：七言律诗

麻纸功名笑浪传，如今袖手了尘缘。交朋零落看书札，花月萧条问酒钱。数里青山骑犊醉，一床黄叶拥秋眠。心期兀兀成幽病，谁与高人办草廛。
结客少年场行
作者：徐祯卿
朝代：明
体裁：乐府曲辞

雪刃亲将报不平，千金购首未分明。醉游酒市无人识，自鬻朱门变姓名。
结客少年场行
作者：徐祯卿
朝代：明

骊马窣青丝，闾里争耀驰。朝游吴姬肆，暮入屠沽儿。袖中挟匕首，跨下黄金锤。然诺杯酒间，泰山心不移。东市杀怨吏，西市仆雠尸。裂眦白日变，英风拉如摧。突过铜龙门，电影忽如遗。司隶徒敛手，行人莫敢窥。横行三辅间，法令不得施。壮义冠千古，雄声流四垂。
羽林少年行
作者：徐祯卿
朝代：明
体裁：七言绝句

宝马平驰过夕阴，飞丸遥堕掌中金。不知富贵缘何事，偏动青楼瞥见心。
舟怀
作者：徐祯卿
朝代：明

天旷多树林，日赤溪路永。我行一何劳，窈窕溯川岭。湍流好石斗，沙砾与舟鲠。行行指前栖，望望不得逞。火云渐暧灭，蝉鸟空山静。奄忽青松间，了了挂圆景。一与幽赏遇，遂使烦虑屏。先书谢庐僧，为扫香炉顶。
苦寒行
作者：徐祯卿
朝代：明

凛凛朔气运，悠悠玄象驰。北鄙何萧条，漠野恒凄其。崇霜依岫结，峨冰凭岸滋。飞砂塞门来，胡马厉长悲。漂漂密雪兴，叆叆繁云垂。穷兽啼原泽，饥乌号树枝。无衣叹秦风，卒岁咏豳诗。伊予炎荒士，飘飖寄边陲。风土有本性，狐貉非所宜。饮浆岂执热，怀纩犹抱絺。处燥常畏疡，久凉诚恶痺。寄谢父与母，游子难久居。
苦寒行
作者：徐祯卿
朝代：明

凛凛朔风运，悠悠玄象驰。北鄙何萧条，漠野恒凄其。崇霜依岫结，峨冰凭岸滋。飞沙塞门黄，胡马厉长悲。漂漂密雪兴，叆叆繁云垂。穷兽啼原泽，饥乌号树枝。无衣叹秦风，卒岁咏豳诗。伊余炎荒士，飘飖寄边陲。风土有本性，狐貉非所宜。饮浆岂执热，怀纩犹抱絺。处燥常畏疡，思凉诚恶痹。寄谢父与母，游子难久居。
落花怨
作者：徐祯卿
朝代：明
体裁：古风

青枝参差露华浥，落花辞春不能泣。芳闺年少对踌躇，有情无言空怏悒。落花含羞拟谢问，颜色与卿不相及。江上横波暮转深，江干燕泥生紫蘋。前程零落不可保，多谢娇痴薄命人。
蓬莱阁豋州之胜槩也阁临大海面两竹山蜃气出焉友人陈文相家于其下邀余赋得五言小律二首·其二
作者：徐祯卿
朝代：明
体裁：古风

竹山遥对峙，双柱锁洪涛。雾雨龙宫阒，楼台海市高。繇知造化埋，八表拥神鳌。
观唐生寄赠子容洞庭山图因求作庐山障子
作者：徐祯卿
朝代：明

丹峦氤氲拂空起，素练平铺洞庭水。回溪笑指毛公家，忘却沧江几千里。我隔庐峰梦紫烟，尝骑白鹿上青天。烦君貌出仙人障，西寄长安向日边。
观田魏二廷尉射歌
作者：徐祯卿
朝代：明

魏子手挽高丽弓，气满两石开青虹。田郎亦自号猛手，谈笑弯弓自裹肘。秋风系马古原下，合耦翩翩习步射。眼中何有百步的，强干惯使千年柘。共惊二子手法利，突如流星中如树。侧身仰视秋云开，飞鸟顾之不敢度。壮哉二子气如虹，左挥右霍谁争雄。燕山秋高太白动，寒日猎猎吹胡风。前时出军大同垒，红缨白马多乳子。柔丝斗弩不解持，吹竽之滥诚可嗤。彼乳子者何足道，可惜王师直为老。吁嗟！田魏二子真雄才，高坛大纛何有哉！
观田魏二廷尉射歌
作者：徐祯卿
朝代：明

魏子手挽高丽弓，气满两石开青虹。田郎亦自号猛手，谈笑弯弓自裹肘。秋风系马古原下，合耦翩翩习步射。眼中何有百步的，彊干惯使千年柘。共惊二子手法利，突如流星中如树。侧身仰视秋云开，飞鸟顾之不敢度。壮哉二子气如虹，左挥右霍真两雄。燕山秋高太白动，寒日猎猎吹胡风。前时出军大同垒，红缨白马多乳子。柔丝斗弩不解持，吹竽之滥诚可嗤。彼乳子者何足道，可惜王师直为老。吁嗟田魏二子真雄才，高坛大纛何有哉。
观舞歌
作者：徐祯卿
朝代：明
体裁：古风

今夕何夕灯满堂，金钗夜舞华瑟傍。香风拍袂红霞举，玉腕矫矫凌虚翔。飘飘云步荡轻佩，八鸾协律鸣锵锵。花柔玉软两无力，宛转应节随低昂。蟠身蹲伏龟鹤息，延颈直跱螭龙长。明珠圆转盘四角，新莲袅娜波中央。繁歌急调相迫促，紫燕双入虚帘忙。粉脂凝汗朱颜发，明月空梁添素光。座中豪客燕赵产，快赏一举连十觞。吴才虽不胜杯酌，能握绮笔挥词章。聊酬一曲当缣素，清腕不让湓阳郎。湓阳涕泗苦不足，风流讵及吴才狂。
观鸳鸯赠客
作者：徐祯卿
朝代：明

网罗岂孤避，志命愿双沈。唯应合欢被，为刺白头吟。
詶赠方周二子
作者：徐祯卿
朝代：明

弱弄寄觚翰，中岁慕沈玄。浮章粲华囿，精理密真诠。弘述允大道，忘言亦自然。常恐良时暮，兰苕岂久鲜。游情倦素艺，委志脱玄蝉。流观宇宙内，尚友羲皇前。方生振文绮，周子揽？筌。清论澄秋水，温藻发春泉。跂予慕二美，猗子企前贤。乃惬同栖志，忽枉瑶华篇。气感声必合，迹异理无愆。永保日新愿，均期善自全。
詶赠方周二子
作者：徐祯卿
朝代：明
体裁：古风

弱弄寄觚翰，中岁慕沈玄。浮章粲华囿，精理密真诠。弘述允大道，忘言亦自然。常恐良时暮，兰苕岂久鲜。游情倦素艺，委志脱玄蝉。流观宇宙内，尚友羲皇前。方生振文绮，周子揽�筌。清论澄秋水，温藻发春泉。跂予慕二美，猗子企前贤。乃惬同栖志，忽枉瑶华篇。气感声必合，迹异理无愆。永保日新愿，均期善自全。
詶赠方周二子
作者：徐祯卿
朝代：明

弱弄寄觚翰，中岁慕沈玄。浮章粲华囿，精理密真诠。弘述允大道，忘言亦自然。常恐良时暮，兰苕岂久鲜。游情倦素艺，委志脱玄蝉。流观宇宙内，尚友羲皇前。方生振文绮，周子揽𡨋筌。清论澄秋水，温藻发春泉。跂予慕二美，猗子企前贤。乃惬同栖志，忽枉瑶华篇。气感声必合，迹异理无愆。永保日新愿，均期善自全。
诵陆厥李夫人歌因效其体咏汉武
作者：徐祯卿
朝代：明
体裁：古风

郁金臂上香，龙烛帐中光。昔时愁夜短，今时怨夜长。长夜怨，彻旦思。情漠漠，魂离离。新宫夜雨生香草，故苑秋风销桂枝。欣见帷中步，翻成梦里悲。
调太学博士
作者：徐祯卿
朝代：明

弱龄释负担，浮沈游国都。久知意不惬，眷言返田区。无为好爵縻，衣锦享我刍。顾非骍栗资，何用辱鼎酺。天罗汰迂散，移署厕文儒。摄齐升孔堂，惭非由也徒。蔼蔼青衿子，郁郁含华珠。上理羲皇文，下则述唐虞。暮春西水涯，温藻穆敷愉。童冠从我游，咏歌聊以娱。辟雍何崇崇，崇崇䴡天枢。周王亮有造，贤者济弘图。小子发斯谣，聊与击壤俱。
调太学博士
作者：徐祯卿
朝代：明
体裁：古风

弱龄释负担，浮沈游国都。久知意不惬，眷言返田区。无为好爵縻，衣锦享我刍。顾非骍栗资，何用辱鼎酺。天罗汰迂散，移署厕文儒。摄齐升孔堂，惭非由也徒。蔼蔼青衿子，郁郁含华珠。上理羲皇文，下则述唐虞。暮春西水涯，温藻穆敷愉。童冠从我游，咏歌聊以娱。辟雍何崇崇，崇崇丽天枢。周王亮有造，贤者济弘图。小子发斯谣，聊与击壤俱。
谒严子陵祠
作者：徐祯卿
朝代：明

言访羊裘隐，荒台迹宛然。岩崖祠屋缀，天汉客星悬。伊昔风云感，丘园束帛戋。神龙不可系，造化独深全。去矣孤踪邈，怀哉大泽偏。钓竿何袅袅，石濑故溅溅。郡以高名著，山依汗简传。馀风犹激懦，圣代更招贤。圭组谁怜辱，襟期本尚玄。终焉赴空谷，寤寐白驹篇。
贻吴叟
作者：徐祯卿
朝代：明

郁彼丘园叟，居然松竹姿。生涯隔城郭，流水到茅茨。乃识尧仁大，谁言静者私。中山多法酒，高会及良时。岁月老将至，耕桑乐在兹。鹿门姻娅地，从此接庞眉。
赠别献吉
作者：徐祯卿
朝代：明
体裁：七言律诗

尔放金鸡别帝乡，何如李白在浔阳。日暮经过燕赵客，解裘同醉酒垆傍。徘徊桂树凉飙发，仰视明河秋夜长。此去梁园逢雨雪，知予遥度赤城梁。
赠唐居士
作者：徐祯卿
朝代：明
体裁：七言律诗

闲居嗒嗒醉呜呜，转觉微情与世疏。贫剩氍毹犹让鹿，病抛鱼肉久甘蔬。一龛碧火蒲团夜，十亩黄柑酒瓿车。兹事若成须报我，菟裘随地着吾庐。
赠张注先生
作者：徐祯卿
朝代：明

蚤得投簪理，缅钦遗俗情。丘园白日静，眉宇紫芝明。上德绥多祉，贤孙复令名。道全身愈泰，虑澹物俱轻。寿酒山人劝，柴车县尹迎。坐临冲逸境，于此学无生。
赠王渊之
作者：徐祯卿
朝代：明

君不见十月狂风吹白雪，长安城中地欲裂。朱门酒垆红炙天，空里琼花旋消灭。由来都国盛繁华，青云络绎满仙车。浪说黄金赐寒士，争言白璧谒侯家。骄矜意气遥相羡，片善朝推蒙夕荐。待诏虚沉金马门，传宣直上麒麟殿。王郎濩落尔何求，千里乘驴被黑裘。空论作赋称才子，未肯低眉事贵游。知君不得逢杨意，终愧明时老督邮。
赠王渊之
作者：徐祯卿
朝代：明

君不见十月狂风吹白雪，长安城中地欲裂。朱门酒炉红炙天，空里琼花旋消灭。由来都国盛繁华，青云络绎满仙车。浪说黄金赐寒士，争言白璧谒侯家。骄矜意气遥相羡，片善朝推蒙夕荐。待诏虚沈金马门，传宣直上麒麟殿。王郎濩落尔何求，千里乘驴被黑裘。空论作赋称才子，未肯低眉事贵游。知君不得逢杨意，终愧明时老督邮。
赠罗浮山人
作者：徐祯卿
朝代：明
体裁：五言律诗

闻有罗浮客，临流眠白云。海峰帆外接，江影树中分。萝户春常闭，林香昼自焚。月明岩畔石，遥礼大茅君。
赠钱元抑
作者：徐祯卿
朝代：明

钱郎毛发鬈且䰄，秀骨插鬓苍厓开。骅骝黯黯有奇气，一蹴万里空长埃。今之画工不可数，画马无过曹韩武。吴生落魄笔有神，不求貌马求貌人。英物由来岂殊相，麟凤圣贤俱绝伦。却恨丹青损真趣，独事玄毫拂纨素。生象蠕蠕指间出，大巧无乃遭神怒。故人三岁不相见，开图忽讶钱郎面。小儿八岁快目睛，问之咥然呼姓名。呜呼画马虽工只画形，风云道路俱冥冥。岂知钱郎貌如此，冯冯大腹储沧溟。高蹄昔蹶未可轻，今日近前凡马惊。吴江之湄浙之涘，我行于南从此始。掉头不见眼中人，寂寞行歌向湘水。
过乔侍郎省中因怀献吉
作者：徐祯卿
朝代：明
体裁：五言律诗

东掖当年署，长廊故柳斜。久辞陈子榻，重谒谢公衙。厅事垂蛛网，高檐噪晚鸦。风烟那可忆，飘泊惜瑶华。
过梨云精舍
作者：徐祯卿
朝代：明

远师耽宴寂，趺坐石床深。留客开香积，谈玄就竹林。烟藤结暝翠，云磬下空音。净现青莲色，悬知出世心。
追录旧作
作者：徐祯卿
朝代：明
体裁：七言律诗

衡阳声断雁回踪，南国飘零烟莽中。纸幔燃灯寒夜雨，水楼吹笛菊花风。谁敲急杵催山月，独语愁心对草虫。病骨秋容两无赖，一樽挥袂泣飞蓬。
送友
作者：徐祯卿
朝代：明

平原苍苍孟冬月，行子辞燕指吴越。淮水桥边卖酒家，停车几处梅花发。羡尔侯门早拂衣，柴桑旧里角巾归。白酒山中新芋熟，青枫江上蟹螯肥。闭门松竹依然在，一曲参差醉落晖。
送友
作者：徐祯卿
朝代：明

瓜生葛薪下，缘蔓义相因。人生结交故，婉娈自怀亲。交义谅不远，戚若同株根。勿采棘下瓜，棘伤多苦辛。不惜伤者苦，但恐株荄分。念当与子别，恻恻伤我神。
送友
作者：徐祯卿
朝代：明
体裁：五言律诗

送子胡为别，南中建节行。江虚星斗动，月落海潮平。兰杜通幽梦，风烟接去程。悬知有高兴，留滞岳阳城。
送友二首
作者：徐祯卿
朝代：明

瓜生葛薪下，缘蔓义相因。人生交结故，婉娈自谐亲。交义谅不远，戚若同株根。勿采棘下瓜，棘伤多苦辛。不惜伤者苦，但恐株荄分。念当与子别，恻恻伤我神。靡靡客行役，暧暧岁云晏。问子岂不劳，言适故乡县。送子不得远，我悲一以惋。借问何所悲，桑梓不可见。褰裳陟高陇，白日忽已暝。飞鸟东西翔，我思一以乱。低头念父母，涕下忽如霰。
送友二首·其一
作者：徐祯卿
朝代：明

瓜生葛薪下，缘蔓义相因。人生交结故，婉娈自谐亲。交义谅不远，戚若同株根。勿采棘下瓜，棘伤多苦辛。不惜伤者苦，但恐株荄分。念当与子别，恻恻伤我神。
送友二首·其二
作者：徐祯卿
朝代：明

靡靡客行役，暧暧岁云晏。问子岂不劳，言适故乡县。送子不得远，我悲一以惋。借问何所悲，桑梓不可见。褰裳陟高陇，白日忽已暝。飞鸟东西翔，我思一以乱。低头念父母，涕下忽如霰。
送友人还吴
作者：徐祯卿
朝代：明
体裁：五言律诗

阳月随阳雁，遥从塞上来。北人江北望，不见陇头梅。坐下杨朱泪，吟为庄舄哀。聊传数行札，千里送君回。
送吴学士侄奎观模米襄阳山水图并学士题识
作者：徐祯卿
朝代：明
体裁：古风

昔上黄鹤楼，西望襄阳堤。襄阳草树淡于染，清猿落日令人迷。归来复见襄阳画，银海珠源恍馀派。楚山沈沈烟雾高，淋漓七泽翻波涛。渔舟贾舶入点缀，竹林枫树悬江皋。白云缥缈苍梧遥，旖如湘君垂素旄。我欲乘云向空举，拄杖呼云云不起。山中萝薜不可亲，怅望伊人隔秋水。延陵学士襄阳俦，对此踟蹰搔白头。碧山心期竟已矣，回首岁月成墟邱。犹有篇章未磨灭，教人空忆旧风流。
送周梦良令临朐
作者：徐祯卿
朝代：明

官桥一壶酒，来送穆陵人。去住同为客，风烟各损神。征途残腊尽，到日柳条新。要自酬知己，寸心宁复陈。
送唐季和谪谷城
作者：徐祯卿
朝代：明

襄阳千里道，念尔一杯辞。上马山公醉，瞢腾倒接䍦。回风漂朔野，飞雪绕征旗。及此下车日，黄河冰泮时。江喧神女馆，花发岘山祠。莫谓长沙谪，风流良在兹。
送士选侍御
作者：徐祯卿
朝代：明

壮士乐长征，门前边马鸣。春风三月柳，吹暗大同城。卢沟桥下东流水，故人一樽情未已。胡天飞尽陇头云，唯见居庸暮山紫。羡君鞍马速流星，予亦孤帆下洞庭。塞北荆南心万里，佩刀长揖向都亭。
送士选侍御
作者：徐祯卿
朝代：明

壮士乐长征，门前边马鸣。春风三月柳，吹暗大同城。芦沟桥下东流水，故人一樽情未已。胡天飞尽陇头云，唯见居庸暮山紫。羡君鞍马速流星，予亦孤帆下洞庭。塞北荆南心万里，佩刀长揖向都亭。
送客
作者：徐祯卿
朝代：明
体裁：七言绝句

春水瞿塘滟滪堆，溶溶天际锦江回。蜀客兰桡唱歌发，千山树色拂帆来。
送庐陵杨二尹
作者：徐祯卿
朝代：明

何卑执戟谢京华，却爱河阳县里花。不为远师招白社，拟从勾令觅丹砂。青天挂席浮明月，螺水回舟胜若耶。莫学南昌隐君子，离群独拂五云车。
送徐生之金陵
作者：徐祯卿
朝代：明

为慕金门来窃窥，三年执戟力云疲。著书每忆东山好，萝月冥冥空紫芝。吾宗羯子清狂甚，笑拂扁舟向我辞。清夜谁同牛渚泛，早时闻咏女郎诗。天外凉风吹不绝，馀音长绕凤凰池。
送方山人
作者：徐祯卿
朝代：明
体裁：七言绝句

严子滩头花落时，水清云碧净涟漪。孤舟相逐飞花去，一日看山到武夷。
送王诞敷之官长沙
作者：徐祯卿
朝代：明

美人南往云阳墟，我欲从之道郁纡。昼梦衡峰半空紫，觉来失却巴陵湖。对君把酒心茫然，七十二峰犹眼前。玄猿攀萝石壁仄，黄鹤空洲芳草连。春寒风多太阴黑，潇湘淋漓湿云色。楚宫花木啼杜鹃，舟子商人泪横臆。君欲去兮可奈何，侧知王事难蹉跎。离心不惜瑶华赠，聊为湘累诵九歌。
送盛斯徵赴长沙
作者：徐祯卿
朝代：明

昔愁越巂千峰仄，转入巴渝万里赊。岂料圣恩怜贾谊，犹烦佐郡出长沙。蛮中瘴远三湘水，江畔春逢十月花。遥听岳阳楼上笛，可能回首忆京华。
送盛斯徵赴长沙
作者：徐祯卿
朝代：明

昔愁越隽千峰仄，转入巴渝万里赊。岂料圣恩怜贾谊，犹烦佐郡出长沙。蛮中瘴远三湘水，江畔春逢十月花。遥听岳阳楼上笛，可能回首忆京华。
送耿晦之守湖州
作者：徐祯卿
朝代：明

远下吴江向霅川，高秋风物倍澄鲜。幹緌菰叶翠相乱，锦石游鳞清可怜。邮渚挝频津吏鼓，渔歌唱近使君船。吴兴岘山足胜事，汉水襄阳空昔贤。
送耿晦之守湖州
作者：徐祯卿
朝代：明

远下吴江向霅川，高秋风物倍澄鲜。鵁鶄菰叶翠相乱，锦石游鳞清可怜。邮渚挝频津吏鼓，渔歌唱近使君船。吴兴岘山足胜事，汉水襄阳空昔贤。
送范静之迁威州五首·其一
作者：徐祯卿
朝代：明

吾怜范巨卿，悃愊不邀名。作吏竹林下，清风讼狱平。与君同得罪，独窜夜郎城。万里巴江水，相思猿狖鸣。
送范静之迁威州五首·其二
作者：徐祯卿
朝代：明

闻上巴江峡，黄牛峡最迟。君听流水意，何似陇头悲。尔向巫山日，瞿塘春可怜。柳丝娇绿水，白雪媚阳天。玉垒为糟蘖，巴川即酒泉。乘舟捉明月，直到女牛边。尔作南迁客，余同北地囚。酣歌易水动，舞剑白虹流。
送范静之迁威州五首·其五
作者：徐祯卿
朝代：明

尔作南迁客，余同北地囚。酣歌易水动，舞剑白虹流。
送范静之迁威州五首·其四
作者：徐祯卿
朝代：明

玉垒为糟蘖，巴川即酒泉。乘舟捉明月，直到女牛边。
送范静之迁威州（四首）
作者：徐祯卿
朝代：明

吾怜范巨卿，悃愊不邀名。作吏竹林下，清风讼狱平。与君同得罪，独窜夜郎城。万里巴江水，相思猿狖鸣。¤
送范静之迁威州（四首）
作者：徐祯卿
朝代：明

尔向巫山日，瞿塘春可怜。柳丝娇绿水，白雪媚阳天。
送范静之迁威州（四首）
作者：徐祯卿
朝代：明

玉罍为糟蘖，巴川即酒泉。
乘舟捉明月，直到女牛边。
送范静之迁威州（四首）
作者：徐祯卿
朝代：明

闻上巴江峡，黄牛峡最迟。君听流水意，何似陇头悲。
送萧少府
作者：徐祯卿
朝代：明
体裁：七言绝句

矫矫双凫塞陇分，武夷残雪半春云。玉洞只愁仙隐去，洛阳花下不逢君。
送萧若愚
作者：徐祯卿
朝代：明
体裁：七言绝句

送君南下巴渝深，予亦迢迢湘水心。前路不知何地别，千山万壑暮猿吟。
送许伯基侍御
作者：徐祯卿
朝代：明
体裁：古风

花骢向青草，二月金陵道。燕桥故人走相送，提携玉壶为君倒。早莺刷羽出垂杨，御水流澌绕凤皇。君去几时青鸟至，赤霄衔上綵云章。
送许补之还丹徒
作者：徐祯卿
朝代：明

怜君挥手去，匹马向南天。旅病青山外，乡心落日悬。燕关变积雪，淮柳动新烟。驿路重云里，相思易隔年。
送边子出刺卫辉五首
作者：徐祯卿
朝代：明

平生欢爱日，履坦昧前艰。及尔严霜集，方知末路难。畴昔同栖翮，毛羽各摧残。顾影惟尔我，戚戚伤心肝。心肝义所均，离索一何深。虽历同朝寺，云路邈飞沈。君处承明阳，我居湖水阴。淹阔婴多痗，日夕迟尔音。尔音良不违，胡为系我思。何况当乖绝，飘飖各异枝。款曲杯酒言，果谐符守期。努力茂时猷，聊以慰我私。我私何悠悠，薄送遵坰丘。翔野旷无人，树木鸣飕飕。登高望卫邑，思见漕卫流。前景奄忽匿，浮云蔽行辀。行辀道已绵，下车岁聿迁。蔼蔼朝歌邑，闾里翳人烟。慷慨猗昔风，缓疾在更弦。寄谢当途子，成期庶来还。
送边子出刺卫辉五首·其一
作者：徐祯卿
朝代：明

平生欢爱日，履坦昧前艰。及尔严霜集，方知末路难。畴昔同栖翮，毛羽各摧残。顾影惟尔我，戚戚伤心肝。
送边子出刺卫辉五首·其三
作者：徐祯卿
朝代：明

尔音良不违，胡为系我思。何况当乖绝，飘飖各异枝。款曲杯酒言，果谐符守期。努力茂时猷，聊以慰我私。
送边子出刺卫辉五首·其二
作者：徐祯卿
朝代：明

心肝义所均，离索一何深。虽历同朝寺，云路邈飞沈。君处承明阳，我居湖水阴。淹阔婴多痗，日夕迟尔音。
送边子出刺卫辉五首·其五
作者：徐祯卿
朝代：明

行辀道已绵，下车岁聿迁。蔼蔼朝歌邑，闾里翳人烟。慷慨猗昔风，缓疾在更弦。寄谢当途子，成期庶来还。
送边子出刺卫辉五首·其四
作者：徐祯卿
朝代：明

我私何悠悠，薄送遵坰丘。翔野旷无人，树木鸣飕飕。登高望卫邑，思见漕卫流。前景奄忽匿，浮云蔽行辀。
送顾马湖孔昭四首
作者：徐祯卿
朝代：明

巴东明月巴西歌，两岸梅花羌笛多。一曲停桡双泪落，猿声三峡若为过。西上江陵北客哀，遥看巴路碧崔嵬。树绕黄牛瞿峡转，天横剑阁蜀门开。锦水由来胜若耶，兰桡三月汎桃花。巴儿见客能歌舞，蜀女明妆笑浣纱。成都酒楼高插天，乌帽来游太白仙。他日燕州何处觅，星槎遥挂彩云边。
送顾马湖孔昭四首·其三
作者：徐祯卿
朝代：明

锦水由来胜若耶，兰桡三月汎桃花。巴儿见客能歌舞，蜀女明妆笑浣纱。
送顾马湖孔昭四首·其二
作者：徐祯卿
朝代：明

西上江陵北客哀，遥看巴路碧崔嵬。树绕黄牛瞿峡转，天横剑阁蜀门开。
送顾马湖孔昭四首·其四
作者：徐祯卿
朝代：明

成都酒楼高插天，乌帽来游太白仙。他日燕州何处觅，星槎遥挂彩云边。
送顾马湖孔昭（二首）
作者：徐祯卿
朝代：明
体裁：七言绝句

巴东明月巴西歌，两岸梅花羌笛多。一曲停桡双泪落，猿声三峡若为过。
途次
作者：徐祯卿
朝代：明
体裁：五言律诗

洪津春渺渺，落日水沄沄。路合原前树，舟移沙上云。芳蘋净渚色，缃帙对鸥群。坐觉海潮满，烟波愁向君。
逢钱水部
作者：徐祯卿
朝代：明
体裁：五言律诗

仙侣维舟处，芦花晓浪生。疏烟过柳色，细雨出莺声。邈我冥心契，重君携手情。萧条尊酒尽，芳草又孤征。
酬东卿留别
作者：徐祯卿
朝代：明
体裁：五言律诗

别意凉风发，开尊细雨寒。王程逢楚尽，明月渡淮看。归客询松菊，骚人忆蕊兰。诗名吾不及，江汉一南冠。
酬李员外赠古镜歌
作者：徐祯卿
朝代：明

关西故人惜我别，赠我古镜光如雪。感君意气特相许，爰披肝胆照清彻。荡日摩空恍虚映，奥室青瞳闪宵晢。妙质精凝水土深，丹烟碧雾生华缬。圜铭髣髴不可读，蚓屈虫蠕细纠结。腰间锦囊故所佩，请脱绳丝置扃鐍。当令明月入我怀，精光夜夜随虹霓。故人卓荦信才杰，苍铓炯炯岂相劣。嗟予蓬秽何所似，对此不觉心内热。湘江溟洞入无滓，衡岳凌空郁岑巀。山行应使魈魅逃，水宿能令蛟怪灭。古物由来孕神秀，灵光不让三尺铁。怜君至宝不自惜，何以报之嗟菲蔑。护藏但使镜莫缺，与君交情世不绝。
酬边太常于燕山见忆之作
作者：徐祯卿
朝代：明

故人惠思我，百里寄瑶音。独在山中宿，松斋清道心。霜钟流夜壑，曲涧入幽深。寂寞悲千古，桥陵梓橡深。
长安曲
作者：徐祯卿
朝代：明

玉馆琼台接紫微，长安甲第有光辉。夜夜锦灯车马散，平阳歌舞月中归。
长陵西望泰陵二首
作者：徐祯卿
朝代：明

新宫犹蔼蔼，白露已苍苍。讵识神灵远，徒悲剑舄藏。阴风振大漠，落日照渔阳。稽首攀松柏，云天洒泪长。昔送宫车出，长悲西雍门。今来寒食节，独望灞陵园。杳杳仙城闭，萋萋封树繁。当时侍从客，恸哭几人存。
长陵西望泰陵二首·其一
作者：徐祯卿
朝代：明

新宫犹蔼蔼，白露已苍苍。讵识神灵远，徒悲剑舄藏。阴风振大漠，落日照渔阳。稽首攀松柏，云天洒泪长。
长陵西望泰陵二首·其二
作者：徐祯卿
朝代：明
体裁：五言律诗

昔送宫车出，长悲西雍门。今来寒食节，独望灞陵园。杳杳仙城闭，萋萋封树繁。当时侍从客，恸哭几人存。
閒居怀泰公
作者：徐祯卿
朝代：明

閒居习禅观，虚独长心苗。万境一澄澈，诸天何寂寥。香飘桂子月，斋近菊花朝。坐忆东林老，从谁过虎桥。
闻庭实上计不与怅然有怀
作者：徐祯卿
朝代：明

轺车十月四方来，奈尔辞天独未回。远在荆南淹蜀盗，祇从极北望燕台。子山涕泪秋难尽，杜甫干戈老更催。牢落梅花江阁迥，肯？棋局负深杯。
闻庭实上计不与怅然有怀
作者：徐祯卿
朝代：明
体裁：七言律诗

轺车十月四方来，奈尔辞天独未回。远在荆南淹蜀盗，祇从极北望燕台。子山涕泪秋难尽，杜甫干戈老更催。牢落梅花江阁迥，肯�棋局负深杯。
闻庭实上计不与怅然有怀
作者：徐祯卿
朝代：明

轺车十月四方来，奈尔辞天独未回。远在荆南淹蜀盗，祇从极北望燕台。子山涕泪秋难尽，杜甫干戈老更催。牢落梅花江阁迥，肯𢬵棋局负深杯。
阊阖行
作者：徐祯卿
朝代：明

阊阖开，道显通。今时当太平，鸡鸣狗吠相闻于国中。民生苦不乐，朝作暮不舂。生何以乐时哉雍。豪右不贷法，郡县吏爱农。徭赋壹，稼穑秾。兵讼以息，民无夭凶。黄河水清出龟龙。愿我皇帝，寿与天侔无终穷。
陇头流水歌三叠代内作
作者：徐祯卿
朝代：明

陇水呜咽流，各自东西下。生男不下堂，生女弃中野。下陇磨剪刀，刀涩指爪柔。将刀断割水，那用东西流。陇水鸣不止，似闻阿儿语。出门不见人，肝肠断绝汝。
陇头流水歌三叠代内作·其一
作者：徐祯卿
朝代：明
体裁：乐府曲辞

陇水呜咽流，各自东西下。生男不下堂，生女弃中野。
陇头流水歌三叠代内作·其三
作者：徐祯卿
朝代：明

陇水鸣不止，似闻阿儿语。出门不见人，肝肠断绝汝。
陇头流水歌三叠代内作·其二
作者：徐祯卿
朝代：明

下陇磨剪刀，刀涩指爪柔。将刀断割水，那用东西流。
雨泊
作者：徐祯卿
朝代：明
体裁：古风

莲窝渡头燕双语，杨柳萧疏洒飞雨。五日舟行一日程，客梦邅回厌湾浦。溪烟卧水澹不流，沙草萦毛细难数。淹泊空滩归意迷，背雨来船自鸣橹。
雨霁庭药芬郁
作者：徐祯卿
朝代：明

炎曦代暮节，溽景布萋阴。迎风抗高馆，疏牖匝重林。百卉熙嘉月，洽土重丰霖。中庭始及霁，芳蕤忽以森。即事寡喧垢，投足类幽深。朝艺植余杖，时还散我襟。处世常希寂，委顺故怡心。何必东山下，考筑始投簪。
青门歌送吴郎
作者：徐祯卿
朝代：明

吴郎醉嗜长安酒，落魄自言为客久。走马频看上苑花，回鞭几折青门柳。青门曈曈鱼钥开，乳燕游丝相逐来。柳下雕鞍留别袂，花间酒盏覆苍苔。浮云去去辞城阙，芳草连天那可歇。野店春风听早莺，关河晓树悬新月。千里淮流双画桡，广陵驿前逢暮潮。落日帆归扬子渡，青山家对伯通桥。吾家流水元非隔，宛转胥台通巷陌。草长难寻仲蔚居，林深不见陶潜宅。清溪屋下可垂纶，复有莼羹足献亲。君归倘食冰丝鲙，为念羁栖塞北人。
青门歌送吴郎
作者：徐祯卿
朝代：明

吴郎醉嗜长安酒，落魄自言为客久。走马频看上苑花，回鞭几折青门柳。青门曈曈鱼钥开，乳燕游丝相逐来。柳下雕鞍留别袂，花间酒盏覆苍苔。浮云去去辞城阙，芳草连天那可歇。野店春风听早莺，关河晓树悬星月。千里淮流双画桡，广陵驿前逢暮潮。落日帆归扬子渡，青山家对伯通桥。吾家流水元非隔，宛转胥台通巷陌。草长难寻仲蔚居，林深不辨陶潜宅。清溪屋下可垂纶，复有莼羹足献亲。君归倘食冰丝鲙，为念羁栖塞北人。
题唐氏园池
作者：徐祯卿
朝代：明

堂上琴书暇，名园惬宴游。绿阴交树石，白水散田畴。林步常惊鸟，沙眠且狎鸥。开轩桑柘接，当径草花幽。野老时相过，村醪拟共酬。陶然菊松下，乘兴足淹留。
题扇
作者：徐祯卿
朝代：明
体裁：七言绝句

渺渺洞庭秋水阔，扁舟摇动碧琉璃。松陵不隔东南望，枫落寒塘露酒旗。
题潘进士赠谢昌邑雪山图
作者：徐祯卿
朝代：明

谁谓咫尺势，宛如观九疑。狂风吹白雪，片片落天池。云气绕半壁，烟光昏四维。髣髴湘君庙，如闻猿狖悲。飒沓凌冬树，点缀有馀姿。楚客善毫素，游燕人未知。北窗遇陶令，大醉雪寒时。冻洒丹青笔，长歌归去词。它日看图画，难忘剡水思。
题谈艺录后三首·其一
作者：徐祯卿
朝代：明
体裁：七言绝句

未世诗篇百态新，五言苏李等遗尘。不知覆瓿销沈处，枉却前朝几许人。
题谈艺录后三首·其三
作者：徐祯卿
朝代：明
体裁：七言绝句

浮论人人习齿牙，连城赵壁陨泥沙。阿卿掩抱千金藁，藏向名山自一家。
题谈艺录后三首·其二
作者：徐祯卿
朝代：明
体裁：七言绝句

徐子谈诗格尽高，古风犹未满刘曹。文章草草沈公论，笑杀扬雄作反骚。
驾出南郊退简边乔二太常
作者：徐祯卿
朝代：明
体裁：五言律诗

斋殿銮舆下，郊宫凤野开。霜戈迎日动，芝盖拂云来。辇道前旌直，钩陈翼骑回。甘泉枚朔侍，词赋接仙才。
鹞雀行
作者：徐祯卿
朝代：明

白鹞捉黄雀，斜盘下九天。岂知南山侧，复有虞人弦。一发中双翼，忽毙青云端。行人皆抚掌，仰视落飞翰。弓矢悬马头，少年坐雕鞍。将归咸阳市，百鸟争聚观。美酒白玉缸，肉腊黄金槃。乐哉今日宴，四座俱万年。
鹞雀行
作者：徐祯卿
朝代：明

白鹞捉黄雀，斜盘下九天。岂知南山侧，复有虞人弦。一发中双翼，忽毙青云端。行人皆抚掌，仰视落飞翰。弓矢悬马头，少年坐雕鞍。持归咸阳市，百鸟争聚观。美酒白玉缸，肉腊黄金槃。乐哉今日宴，四座争万年。
客有问予蜀道者诗以荅之二首·其一
作者：徐祯稷
朝代：明
体裁：七言律诗

奇游莫问蜀江山，万里真堪损客颜。白日风霆三峡水，青霄楼阁百牢关。猿声栈道扪参处，龙气京华望斗间。峨月巫云看不尽，自疑灵汉泛槎还。
客有问予蜀道者诗以荅之二首·其二
作者：徐祯稷
朝代：明
体裁：七言律诗

严嶂层林昼亦冥，千崖悬磴度寒星。云颠叱驭王阳坂，天角题诗白帝亭。高瀑怒翻空外练，怪峰羞作世间青。竹枝唱彻西陵暮，何限愁猿月里听。
浦口望金陵
作者：徐祯稷
朝代：明
体裁：七言绝句

千金紫陌驻游骖，绣阁银灯酒半酣。十四年来魂梦断，今朝江北望江南。
淀湖
作者：徐祯稷
朝代：明
体裁：五言律诗

雪浪堆三泖，风帆挂淀湖。断云收雨净，高树入秋孤。暮色诸峰碧，寒声入雁呼。沧浪歌罢去，渔父定吾徒。
登丹凤楼在上海北城上
作者：徐祯稷
朝代：明
体裁：七言律诗

咫尺风尘亦胜游，万家城郭暮烟浮。潮声夜撼黄龙浦，海色天高丹凤楼。孤树乍明含落日，长云忽断见清秋。苍茫势尽凭阑外，彷佛青霞是十洲。
野岸夜步
作者：徐祯稷
朝代：明
体裁：五言绝句

野岸吹夕凉，花香隔松影。人自无閒心，世岂乏清景。
閒居
作者：徐祯稷
朝代：明
体裁：五言律诗

青鬓赋归来，湖山气色开。抱书消日月，谢客长蒿莱。贫固吾家事，迂非世路才。风期上千载，菊径有深杯。
入城访徐德昭
作者：徐章
朝代：明

家住湖山小洞天，数村鸡犬自风烟。因过城市逢君话，流水桃花又隔年。
春日陪孟英陈先生游横山寺
作者：徐章
朝代：明

懒逐轮蹄走市廛，却来林下重盘旋。天开图画丹青绕，岚近楼台紫翠连。春水落花孤岛外，夕阳归鸟片帆前。闲情不独耽幽僻，为喜山僧似皎然。
贫居
作者：徐章
朝代：明
体裁：古风

薄田日已荒，旧业日已替。困蒙三十年，良由寡生计。人非无交游，贫贱易相弃。周周与蛩蛩，饥渴尚相济。所以箪瓢人，傲焉不狎世。处之苟能安，其乐有真意。
题普春上人所藏谢孔昭画
作者：徐章
朝代：明

葵丘先生才绝奇，诗情画笔追王维。家君曾延主西席，讲罢我辈从游嬉。呼童时背锦囊出，宝马金鞍过南陌。春色不知何处来，柳花乱卷东风白。普春上人尤知心，相逢留坐长松阴。闲将瑶琴抚一曲，散作青天鸾凤吟。是时先生纵吟目，对景写成图一幅。兴阑人散夕阳西，长笑一声山水绿。先生仙游已十秋，至今惟有斯图留。持来索我赋长句，等闲成作古今愁。
题梅送友
作者：徐章
朝代：明

万树笼香障白云，孤山深处隔尘氛。玉颜为惜君归去，却向东风瘦几分。
病起
作者：徐笃
朝代：明
体裁：七言律诗

病起茅斋已浃旬，案书狼藉任埋尘。十年事业空双剑，半世交游复几人。苔井细阴桐叶坠，荆篱秋雨豆花新。破除孤闷无他计，再洗渊明漉酒巾。
闻义士王补之输米一千石助漕河大工走笔书此
作者：徐笃
朝代：明
体裁：七言律诗

旋凿漕河役万夫，司农告匮少良图。谁期义士千金散，直使贫民一旦苏。忧国岂同食肉者，汗颜应奈守钱徒。山人闻此嫣然笑，起舞茅堂自倒壶。
宫词二首·其一
作者：徐简简
朝代：明
体裁：七言绝句

沈香亭子玉勾阑，遍植名花按月看。第一莫栽红芍药，此花开日定春残。
宫词二首·其二
作者：徐简简
朝代：明
体裁：七言绝句

庭院沈沈尽日扃，自将书法学兰亭。中官领得芙蓉粉，催入长春写御屏。
寄怀
作者：徐简简
朝代：明
体裁：七言绝句

夹岸垂杨卷落花，春风咫尺是天涯。重门深锁楼中燕，独有王孙不在家。
一剪梅·秋情
作者：徐籀
朝代：明
体裁：词

葡萄子熟雁初归。来著罗衣。去著罗衣。漳兰经雨药苗肥。此日芳菲。旧日芳菲。蔷薇花瓣坠清溪。远向湖西。竟到湖西。五更风急闹鸣鸡。行也孤恓。住也孤恓。
丑奴儿令·秋旅
作者：徐籀
朝代：明
体裁：词

江流似雨添风疾，数点渔矶。雁字南飞。为恁霜蛩响入衣。看渠春燕今还去，树带寒晖。可耐罗帏。最是难挨茅店鸡。
临江仙·咏桂
作者：徐籀
朝代：明
体裁：词

招隐故山人未至，草堂猿鹤俱惊。金鹅岫暖载为春。遍铺灵隐粟，还闹武陵莺。林动凉飔初雁到，雨馀山色更青。莫教开落间阴睛。广寒宫殿里，缭绕一枝横。
临江仙·避乱山中
作者：徐籀
朝代：明
体裁：词

桑落百杯人一梦，从前几度春秋。雨花风絮掩重楼。衡阳悲断雁，渚北泛虚舟。病起扶藜聊野步，夕阳钩月山头。干戈江左几时休。此生吾老矣，还与后人愁。
减字木兰花·为郑姬赋杨花
作者：徐籀
朝代：明
体裁：词

随风著雨。是处沾粘飞不起。漫把情牵。一点飘蓬软似绵。轻柔无对。独有梧桐同作泪。他日浮萍。莫许随流付此身。
减字木兰花·咏早兰
作者：徐籀
朝代：明
体裁：词

青皇不耐。乱发湘坡香作蒂。摇曳江流。绿遍烟浮十二洲。静琴三叠。一望空山随处雪。笑向东风。不共吴宫二月红。
减字木兰花·晚饮口号
作者：徐籀
朝代：明
体裁：词

归鸦作阵。村里杏花休借问。归向西斋。有客三人不速来。崦嵫能久。谁放杯中空却酒。好把灯张。莫遣愁人知夜长。
减字木兰花·泊刘家河，秋月方望，东涯西渚，云霞烂然，赋以纪胜
作者：徐籀
朝代：明
体裁：词

山云似水。荇藻交横千万里。海水如云。中有灵珠一点明。水光无极。无数鸥鸿随处没。云势奔流。似欲乘槎到十洲。
减字木兰花·海棠
作者：徐籀
朝代：明
体裁：词

繁花落遍。软绿轻红应独佔。蝶使蜂媒。有色无香莫浪猜。暮春多雨。凝泪东风娇欲语。落向春泥。燕子衔归绣户飞。
前卧·闺恨
作者：徐籀
朝代：明
体裁：词

松粉初飘，柳绵轻扬。一望东风成浪。海燕方归，将这花絮和泥，尽搬梁上。正绿傲红愁也，游丝几千丈。怎筹量。忆曩时、有欢无恨，从此后、多少去来怅鞅。想总有长条，向章台、谁与依傍。月照人间，除别离、还恁冤帐。教黄昏独自，枉煞倚阑凝望。
千秋岁·丙戌九日登贺九岭
作者：徐籀
朝代：明
体裁：词

赭黄山叶。山外山千叠。妆就个，深秋节。奔流才到石，声碎愁如咽。无限意，而今向与伊谁说。湖上千云接。海外千帆灭。曩日事，空凄切。西风残照里，几处成宫阙。南去雁，羡他有翅凭飞越。
千秋岁·其一
作者：徐籀
朝代：明
体裁：词

海东青雀。蓬岛衔灵药。天酒斝，为翁酌。翁年今几许，耸亘齐衡鹤。天匪薄，诗称寿考人斯作。庭际云间凤。座上松头鹤。谈经事，成家学。八千椿寿永，九万鹏程廓。门里庆，伫看六月抟羊角。
千秋岁·其二
作者：徐籀
朝代：明
体裁：词

玉池良宴。太乙藜光篆。彭祖侣，希夷伴。桃源高隐去，漫被渔郎见。真堪羡，乔年得似翁强健。树上灵桃绽。臼里琼浆溅。洞仙歌，声声慢。玉槌金版里，为注龙年万。筹莫算，舜年百十无翁半。
千秋岁·听歌
作者：徐籀
朝代：明
体裁：词

小唇轻腕。绿鬓青丝绾。凭槛听，如莺啭。珠帘薄暮卷。月泻寒光溅，声轻软。流泉暗逝人长叹。惆怅云山远。泪湿青衫掩。泪有尽，愁无岸。纤眉频自蹙，钏压黄金匾。难掌管。空庭叶落商音满。
千秋岁·夏景
作者：徐籀
朝代：明
体裁：词

砌檐新竹。水绕孤村曲。无个伴，成幽独。荷倾珠露走，萍破沙禽浴。风骤起，黄鹂倒挂枝头绿。客梦疑蕉鹿。一枕华胥足。尘世事，黄粱熟。西窗天接水，螺黛侵馀目。谁欲饮，石榴底下倾醽醁。
千秋岁·寿疁水沈翁
作者：徐籀
朝代：明
体裁：词

沈郎年少。壮采誇英妙。门阀旧，称双孝。乌台家世久，恩荫重鸾诰。今高蹈。泽衣雾隐南山豹。昔建狼头纛。今下鳌鱼钓。回首处，耽仙道。晚年尤好易，语嘿从吾好。长啸傲。邯郸枕上青驴凹。
千秋岁·春晚
作者：徐籀
朝代：明
体裁：词

蕙芽柔小。暮雨轻寒袅。檐上柳，和烟扫。青驴恨远客，偃蹇溪桥道。寒食过，垄头古树鸦归早。楼上朱棂小。按拨牙徽巧。声慢引，谁家调。纤弦繁玉指，付与伊颦笑。愁脉脉，束风不管吹料峭。
千秋岁·送许若鲁令南粤
作者：徐籀
朝代：明
体裁：词

粤南万里。且向邮亭起。西风紧，吹马尾。小春雁过岭，桃杏都芳菲。鸣琴去，阳鱎肯便停鞭弭。火枣和云醑。谁是山中许。冰共蘖，如君几。插天标汉节，动地歌周砥。畴举似，摩崖半壁东南里。
千秋岁·酬祯起徐子九日见赠
作者：徐籀
朝代：明
体裁：词

满城风雨。惨澹笳声里。蓬岛外，祥云起。冥鸿应有志，毒虿能留尾。嗤旧日，何人不索长安米。杞菊吴山美。花草吴宫已。龙山伴，今还几。高文良自绮，古调今已矣。还倚踪，甲兵孰挽天河洗。
南乡子·月下闻笛
作者：徐籀
朝代：明
体裁：词

嘹呖小梁州。一派金风一院秋。人去总无消息到，悠悠。莫是鱼沉与雁浮。幽思满林丘。野草闲花各自愁。带月和风云外去，飕飕。指冷声寒独倚楼。
南柯子·甲申午日，避兵石湖，适当国变
作者：徐籀
朝代：明
体裁：词

榴火丛新绿，蒲香溢浅尊。小荷卸水溅珠频。争浴双双鸂鶒破池萍。客梦午难足，幽居感更生。昔年兹节在燕京。记得玉墀颁扇尽沾恩。
南柯子·秋思
作者：徐籀
朝代：明
体裁：词

峭雨惊庭竹，尖风透小窗。空庭翻叶渐梳黄。怎奈无凭雁信老秋光。方响频惊梦，寒柯剩晚香。且拚浊醑溷愁肠。恰又窥人新月上低墙。
卜算子·秋雨
作者：徐籀
朝代：明
体裁：词

积雨砚生花，壁润苔成字。整夜悠扬整夜听，滴沥梧桐树。永夜怯灯微，寒室香难炷。勉强眠来梦不成，梦却知何处。
喜迁莺·乙酉早春，广陵孙子、张子集斋中，夜雪，述左萝石懋第北使被留不屈，相对感叹
作者：徐籀
朝代：明
体裁：词

霜寒如此，问何地稍堪，寻春行乐。折简招朋，茅斋密坐，暖得一壶桑落。淅淅草间行蟹，渐渐松头栖鹤。真冷也，有良朋萃止，堪忘萧索。廖廊。姑莫怪，美酒羔羊，苦茗聊当却。涛起藤垆，雪消瓷鼎，输他拥垆酣酌。望关塞风雪里，都有穹庐安著。还须问，今子卿何处，海涯天角。
大酺·吴山九日
作者：徐籀
朝代：明
体裁：词

歘起秋声，梧桐老，衰叶频飘庭砌。高楼人独倚，听鲲鸡啼午，满城风雨。绕径枫黄，沿堤蓼白，重咏襄阳佳句。登高嗟曩语，有茱萸点点，是当年泪。总鸿去海崖，鹤归华表，恨稠难记。山亭奇绝处。湖流涌、俯瞰临无地。却是处、村槽珠溅，山蕊金苞，任游人、百千如蚁。忆昔龙山客，谁指道、此人差异。看寒月、疏林里。微云河汉畴，识山水清音之意。但闻画船歌吹。
太平时·山游口占
作者：徐籀
朝代：明
体裁：词

新到春风吹画岚。旧时山。山南山北水云边。几留连。草青石紫水长碧，头要白。绿蚁红楼黑也甜。赶朱颜。
如梦令 其一 闺情，赋得春入柳条将半
作者：徐籀
朝代：明
体裁：词

春入柳条将半。那许游丝牵绊。宿水看鸳鸯，凭你绿芦风乱。堪羡。堪羡。云里一双征雁。
如梦令 其二 闺情，赋得春入柳条将半
作者：徐籀
朝代：明
体裁：词

春入柳条将半。梁上啁嗻双燕。穿过白梨花，曾与一人同看。如线。如线。空把泪珠偷咽。
如梦令·偶然作
作者：徐籀
朝代：明
体裁：词

人世有何长计。莫错杯中滋味。一步九回头，多被早行先去。听取。听取。更尽晓钟催曙。
如梦令·秋霁
作者：徐籀
朝代：明
体裁：词

帘上几回疏雨。净把芭蕉重洗。阵阵远闻香，莺啄小橙花底。清霁。清霁。风定竹梢重起。
如梦令·闺幼
作者：徐籀
朝代：明
体裁：词

杨柳试风轻袅。不语樱桃圆小。一笑眼生波，何处骂人春鸟。休恼。休恼。豆寇花开还早。
尉迟杯·北归旅思
作者：徐籀
朝代：明
体裁：词

归途远。正岁老、日落烟光晚。滔滔浪滚千层，还倚危帆长缆。遥林赭叶，看叠叠、重重任风偃。论人生，岂有还丹，却容多许愁懑。思我潦倒歧途，曾经几、秦楼楚馆消遣。举目川原仍依旧，偏少了、桑麻鸡犬。看他这、垂桃坠枣，有谁管。风尘车马客，尽悲凉、雨褪袍花，更风吹发较短。
小重山·丙戌元旦
作者：徐籀
朝代：明
体裁：词

还忆春回花信前。今年梅早发、闹春先。东风�蜷暗山烟。轻霢霂，新雨润新年。烽火尚连天。新亭前日泪、又长干。偶拈新历泪潸然。中山酒，醉醒日三千。
小重山·立春日山中作，乙酉腊月廿日
作者：徐籀
朝代：明
体裁：词

雪满山中暖气回。谁传春信到、看江梅。菟裘藤杖醉扶归。溪路滑，休遣玉山颓。十指块如槌。宜春新彩胜、插花枝。今年游事莫相亏。风光好，烂醉百花时。
归朝欢·秋闺
作者：徐籀
朝代：明
体裁：词

篱菊苞黄秋壑冷。露折残荷鱼畏影。床空衫薄晚生寒，庭前风秃梧桐梗。酒轻吹易醒。凭阑频取鸳钗整。掩朱扉，残槐剩柳，碧锁午窗扃。槛外愁云堆万顷。水卜金钱无一准。灯花昨夜焰仍双，痴心又把归期等。转展成独另。羞看旧日脂和粉。揽寒衾，鸳鸯绣就，凄寂空交颈。
忆江南 其一 春闷
作者：徐籀
朝代：明
体裁：词

烟雨暮，遮莫为予愁。青掩汀芦凫雁梦，紫抛檐蒂网蛛收。春光将满头。
忆江南 其七 春闷
作者：徐籀
朝代：明
体裁：词

梁上燕，飞去又还来。倘忆主人情分否，好将儿女托高棋。丹心寸未灰。
忆江南 其三 春闷
作者：徐籀
朝代：明
体裁：词

缘底事，牵惹十年心。最是落花三月暮，小窗细雨五更声。谁将霜鬓侵。
忆江南 其二 春闷
作者：徐籀
朝代：明
体裁：词

花事好，还又怯春寒。桃杏嫩分眉黛色，青芹尖整碧于簪。应教谁共看。
忆江南 其五 春闷
作者：徐籀
朝代：明
体裁：词

杯内酒，也解一时愁。但得中山千日酿，十年三度漫归休。霜丝谁上头。
忆江南 其八 春闷
作者：徐籀
朝代：明
体裁：词

枝上雪，为甚破寒开。不愁春闹多蜂蝶，剩与游人沁酒杯。春风来不来。
忆江南 其六 春闷
作者：徐籀
朝代：明
体裁：词

枝上鸟，间关兀诉谁。喜是三春花柳候，却教风雨故相催。行人去不回。
忆江南 其四 春闷
作者：徐籀
朝代：明
体裁：词

新月上，照破世间愁。鸟为创深疑似努，鱼曾惊饵怯为钩。生人愁不愁。
忆秦娥·咏促织
作者：徐籀
朝代：明
体裁：词

声声急。频吟促调将愁织。将愁织。瓜花豆叶，暗灯篱壁。露蕉似剪青衫湿。葡萄架冷风萧瑟。风萧瑟。天涯搔首，此夕何夕。
忆秦娥·咏菊平调
作者：徐籀
朝代：明
体裁：词

露团团。枫林丹赭群花残。群花残。试行三径，秀出阑干。吴山点点茱萸班。横塘渺渺金波寒。金波寒。醉吟陶句，瞥见南山。
忆秦娥·春情
作者：徐籀
朝代：明
体裁：词

春情懒。流莺瞥去花枝偃。花枝偃。金铃低响，小窗风掩。腰肢何事朝来减。桃花色比胭脂软。胭脂软。春来又去，问谁拘管。
忆秦娥·落花
作者：徐籀
朝代：明
体裁：词

春花落。春花落尽谁知觉。谁知觉。营巢燕子，叠将帘幕。宵来不禁东风恶。萧娘梦掩深深阁。深深阁。一春浓闹，又还萧索。
念奴娇·岘山
作者：徐籀
朝代：明
体裁：词

洪涛奔涌，岘山高万丈，垂柯千尺。迤■行来江渚畔，都有古人陈迹。何限青山，无边白浪，偏溯羊公德。碑留万口，只今犹有馀泣。堪笑冢上巍峨，祠边魁礨，总费山头石。漫计深渊千载后，消得几时还出。何处中山，谯家桑落，一醉拼千日。秋坟鬼唱，难教寒血重碧。
念奴娇·登灵山岩题响屧廊，己酉三月
作者：徐籀
朝代：明
体裁：词

烟岚秀软，遍溪光、都付暄妍时节。古桧千株堪想处，几曲廊回响屧。鸟唤宵寒，草迷春梦，客醉吴宫月。百年撚指，分争何止吴越。唯有反掌兴哀，埋头冤恨，剩与时人说。渺小婵娟溪畔隐，历尽阴晴圆缺。到眼繁华，满怀幽澹，一棹湖边雪。碧苔留赠，小鞋印石凄绝。
念奴娇·秋海棠
作者：徐籀
朝代：明
体裁：词

倩红依砌，正葡萄初卷，金风萧瑟。石罅墙阴秋露重，是处乱鸣蟋蟀。数点轻盈，昨宵微雨，欲语娇无力。骚人无句，空庭犹自垂泣。真似飞燕新妆，太真微醉，宠艳倾南国。嫩梗柔葩谁与伴，莫问岁寒消息。苔发方梳，蕉心罢卷，憔悴垣衣碧。无香多态，春魂还唤重蛰。
念奴娇·题仰苏楼
作者：徐籀
朝代：明
体裁：词

浒西桥畔，记春秋旧迹，吴王陵墓。树黑云深潭砌冷，越愤似今犹怒。磨剑池边，千人坐上，石为生公悟。长松潇洒，暮鸦飞上无数。遥想往日苏公，掀髯调笑，委有超人度。韦白诸贤虽异代，倾盖总成如故。锦绣撑肠，风涛蘸笔，那假江山助。抽毫搦管，个中良自难诉。
意难忘·鸿
作者：徐籀
朝代：明
体裁：词

云兴波情。向烟岚缥渺，一举遐征。栖芦双玉坠，翻翮五铢轻。秋气迥，晚风清。斜照夕阳新。望远涯，将投复举，多少经营。冲回列字成群。向寒枝检尽，露溅霜翎。留沙馀夜迹，号月振秋云。千里意，故人心。血字染丹青。分付伊，阳关有信，休似鱼沉。
折桂令·鸟声
作者：徐籀
朝代：明
体裁：词

碎叨叨、溜叶穿花。遥呼姊妹，低唤浑家。奈雨急风多，家山在迩，罟缴潜加。当时定是清平话。此日应为岐路嗟。欲免波查。何处幽遐。鼓吹诗肠，可胜鸣蛙。
拜星月慢·贺周生婚夕
作者：徐籀
朝代：明
体裁：词

绮户风温，兰闺人好，日丽花明昼晓。旦谷辰良，遥盼仙环缥缈。喜欢会，正又蓝田玉暖，燕语莺啼佻巧。兴逸情酣，道登科非小。锦屏前、闪出周郎妙。应还认、是把玄霜捣。从此月满星流，见珠胎将饱。一朝春暖桃花浪，飞涛涌、百尺龙门跳。更莫道、爱玩佳人，看风云速到。
捣练子·上巳
作者：徐籀
朝代：明
体裁：词

蜂作伴，燕成双。竹下花头著甚忙。春到清明强过半，柳垂新带又拖黄。
捣练子·访隐
作者：徐籀
朝代：明
体裁：词

西爽好，尽支颐。一杖青藤白接篱。流上胡麻山内出，怕人鸡犬出墙啼。
摸鱼儿·清秋旅卧
作者：徐籀
朝代：明
体裁：词

任长风、吹将人去，将人还向冰窟。南柯国里邯郸枕，容著我华胥榻。须撇脱。任世界、弥天炭炙红炉沸。崎岖跋涉。算只少新诗，谢晖奇句，教沁我肌骨。人间事，直恁关人痛热，年华暗侵毛发。谁将团扇悲秋节，应为个中难说。关山月。君试看、悲欢一照何分别。南雁北蓟。总作等閒看，伤春未几，愁恨又重叠。
春云怨·春恨
作者：徐籀
朝代：明
体裁：词

春光欲暮，望绕楼深树，遍迷归路。日落晚飙渐紧，隐隐隔林呼逐妇。姹紫无情，嫣红多恨，数点空蒙妒花雨。湘浦人遥，巫山音断，教宋玉难诉。温柔未许群芳妒。视梨花小院，迷烟拖雾。多少芳晨偷过。粉泪盈盈，怨剧愁烦，果谁相负。一样韶光，十分春色，著甚许多凄苦。
昭君怨·春雨
作者：徐籀
朝代：明
体裁：词

挟雨东风飞扬。新筑小堤初涨。携杖过山溪。步徐徐。花事清明才到。雌蝶雄蜂都闹。昨夜五更风。一池红。
更漏子·夏景
作者：徐籀
朝代：明
体裁：词

柳阴深，苔径滑。枝上小莺调舌。冰簟冷，帐烟轻。凭阑调玉笙。南池雨，西山电。一沼菰蒲自战。蝶对对，燕双双，荷亭晚更香。
月中行·顾野王墓
作者：徐籀
朝代：明
体裁：词

枯藤斜树水黄梿。荒馀知几年。时人能说野王阡。还因姓字传。深秋木落应谁扫，年年有寒菊清泉。不须凭吊湿牛山，沧桑又海田。
望梅·次贯时弟邓尉访梅原韵
作者：徐籀
朝代：明
体裁：词

剪春成叶。剪前缘未断，恨丝还叠。怕晓来、花信风寒，开遍了前村，遍流香雪。金勒青堤，谁家玉、游鞭厮接。有清音远韵，莫向陇头，下巴人节。花魂向春乍怗。看高枝积藓，虬干撑月。肯漫将、供向屏前，论傲骨、全不似杨花怯。无奈东风，却坠点玉儿成靥。嫁孤山逸客，那假珍珠慰妾。
木兰花令·新燕
作者：徐籀
朝代：明
体裁：词

麦风秧日黄梅雨。茭叶招招青照水。雕梁乳羽乍离巢，欲掠长空力未许。遥见渔船飞复起。菱筌竹上垂双尾。巢空老燕自相嘲，一春辛苦唯儿女。
木兰花令·梅雨
作者：徐籀
朝代：明
体裁：词

银桃红沁铜梅绿。麦雉朝飞山似沐。轻雷一阵破江花，肥雨三更横屋蓿。遥望平畴沾已足。犁锄并出分秧谷。青蓑白笠绿荷包，雪镰风卷霜根速。
柳梢青 其一 咏柳
作者：徐籀
朝代：明
体裁：词

才过清明。翩翩柳眼，一望盈盈。莫上高楼，檐前柔绿，钓起春心。咨嗟十里长亭。好折寄、新人旧人。还自沈吟，章台有信，仍旧青青。
柳梢青 其二 咏柳
作者：徐籀
朝代：明
体裁：词

摆向风前。朱楼碧瓦，一望芊眠。弱质秾阴，藏鸦栖燕，张绪当年。春来一抹江南，便占断、桥边路边。肠断春阑，千丝万缕，都付啼鹃。
柳梢青·咏松
作者：徐籀
朝代：明
体裁：词

翠耸霜崖。能寒耐暑，弄碧抽芽。万里涛声，寒山深藓，月上尤佳。钟陵五粒堪誇。更十里、重阴暮遮。高干孤标，龙鳞马鬣，谁尚铅华。
梅花引·渔父
作者：徐籀
朝代：明
体裁：词

山遥遥。水遥遥。弱柳秾阴青箬舠。小如匏。小如匏。篙急水澌，微风吹过桥。寒山一带随波出。寒烟一霎随波没。橹轻摇。橹轻摇。芦嫩鳜肥，前村扬酒杓。
水调歌头·舟中客思，癸未九月北归即事
作者：徐籀
朝代：明
体裁：词

峭壁寒秋朵，衰草白连天。刚是天涯归客，偏遇锦归船。举首白云来去，试问家山何处，遮莫在伊边。寂寞无情绪，隔浦奏离弦。天边月，云里雁，总成单。恓恓孤语，不辞蓬底听潺湲。镜里朝来还看，最是玉颜青鬓，撇去莫相怜。羞说刘琨舞，谁著祖生鞭。
水龙吟·杨花，用章质夫、苏子瞻原韵
作者：徐籀
朝代：明
体裁：词

有情还似无情却，牵惹为谁飘坠。冰魂绮质，装点多少，谢家诗思。畏雨惊风，也还不似，梨花深闭。倩朱楼碧瓦，危墙禁锁，凭与欲眠还起。有恨千条万绪，看离亭、打团成块。才来又去，蜂心共扰，禽声同碎。将比伊谁，雾迷秋峤，雪浮春水。欲教谁偎伴，相怜春老，有梧桐泪。
江神子·春感
作者：徐籀
朝代：明
体裁：词

墙头红艳似窥人。悄无尘。水盈盈。有酒盈樽，云是去年陈。漫饮三杯人欲醉，无限事，不胜情。绿杨枝上啭流莺。到如今。几回听。犹记当时，携手鬓犹青。花落逢春还又也，人老矣，几时春。
沁园春
作者：徐籀
朝代：明
体裁：词

万顷湖光，山阁全收，一望超然。有奇峰磊落，元章石丈，翩跹弱柳，张绪当年。携手行吟，台空凤去，废井颓垣倍可怜。难消受，向风波眼里，更饱云烟。晚岚青拥如鬟。更胜友相从十日淹。喜阳生暮节，花魂再醒，山堂虚敞，榆魄高园。还忆曩时，诸贤啸咏，是处容人一醉眠。须评取，使鲁无君子，焉取斯焉。
沁园春 其一 和韩人谷携友寻春感遇词，用原韵
作者：徐籀
朝代：明
体裁：词

归去来兮，聊欲弦歌，三径须资。视茫茫底事，堂犹处燕，愁予渺渺，浪有浮鸱。田彼南山，亦行乐耳，已矣非吾富贵时。还思忆，有杜陵遗句，事久心违。弹丸好似新诗。令生计象香山欲半移。正纤纤笋指，惊雷欲吐，盈盈桃颊，饱雨刚肥。斗酒黄鹂，诗肠鼓吹，流水高山属子期。知音少，虽执鞭之士，吾亦为之。
沁园春 其一 戊子季冬羁海上，同善画张二星西城移水仙遇雪
作者：徐籀
朝代：明
体裁：词

蹀躞郊原，种草移花，遍绕西城。惊飞鸿满目，山河顿改，横空海气，高下无分。是处堪思，齐台鲁殿，地涌黄河匹练明。追往事，如牧羝青海，秃节留名。墙东何处王君。岂有地桃源可避秦。倘遐征绝塞，蓝关马阻，寒江独钓，古渡舟横。爱他芳洁，得辞严冷，夜访当年说汴京。呼丘嫂，真一时盛事，千载君臣。
沁园春 其二 和韩人谷携友寻春感遇词，用原韵
作者：徐籀
朝代：明
体裁：词

劳我形兮，谓我全生，吾生有涯。任人间伎俩，风翻柳絮，山中高卧，日上窗纱。况有羊欣，轩然肯顾，踏卧门前满径花。兹寂寂，岂笑人邓禹，吾道非耶。吾言君听无哗。莫便咄颠毛近易华。叹蘧非楚士，樵书独唱，终年狂客，渔鼓掺挝。华表禽归，黄粱饭熟，冢畔空令可万家。君应笑，彼摩天鸿影，能异甃蛙。
沁园春 其二 戊子季冬羁海上，同善画张二星西城移水仙遇雪
作者：徐籀
朝代：明
体裁：词

岁迫穷冬，海国淹留，十日将春。忆方来南楫，依依杨柳。裴回北望，漠漠同云。隋殿琼华，吴宫瑶草，指冷谁家度玉笙。重追忆，曩灞桥清兴，箓蹇高吟。中庭数点梅英。论香色都交逊几分。听含宫嚼征，前朝旧事，浅斟低唱，贵客风情。万里烽烟，极天芦荻，碧瓦朱楼碾作尘。还凝望，有三山佳气，再睹升平。
沁园春·偕耕墨师登大石山，怅故垄
作者：徐籀
朝代：明
体裁：词

石耸山高，春雨连宵，百道鸣泉。喜灵房窈窕，云生竹磬，山堂夷迥，风鼓松弦。坐久生悲，凭高遥望，一棹湖帆挂远天。吾谁与，欲乘桴浮海，赖有斯贤。枫楸霜露年年。见寒食丘坟弃纸钱。想正当夜月，仙翁杵臼，悲凉春树，帝子啼鹃。今古人遥，仙凡路迥，海气蜃楼指顾间。生人事，果系谁得了，俛首茫然。
沁园春·偕耕墨师饭一宿庵，散步村庵作
作者：徐籀
朝代：明
体裁：词

我偶从师，杖履追携，路仄山幽。见云霞满目，岚横晚黛，鸥鸿无数，碧水东流。信步闲行，谁家篱落，一带茅檐静似秋。真窈窕，有茂林修行，愧匪王猷。行行欲止还休。渐绿遍春原水一畴。自山僧既去，唯馀虎迹，柴门画扃，不见羊求。遇向渔樵，商晴课雨，何事元龙百尺楼。明朝事，又老苍主管，于我何尤。
沁园春·泛太湖
作者：徐籀
朝代：明
体裁：词

环列千峦，水面湍浮，真画图中。况翩跹柳下，芙蓉似面，幽閒芦畔，白鹭斯容。暮日低垂，舟轻帆饱，几阵飕飕落叶风。谁金铸，向蓑衣队里，唤出朱公。夏云陡起奇峰。便带雨施云一浪中。欲乘风万里，童年习气，不堪回首，自我徂东。空道年来，心长发短，转眼人情似转蓬。薰染醉，又山街晚市，渔鼓逢逢。
沁园春·题画兰
作者：徐籀
朝代：明
体裁：词

梦里池边，芳草王孙，远色纤纤。纵繁华满眼，脂粘粉腻，一天浓闹，带雨拖烟。何似高人，空江明月，古调清音独夜弹。持赠有，幽芳自吐，不共人间。抽条碧整如簪。看香绿妆成十圳闲。赖芝朋若友，不愁寂寞，封姨青女，耐得春寒。醉读离骚，汨罗非远，千载难将此意传。谁好手，将松螺石髓，拂上轻笺。
法曲献仙音·春恨
作者：徐籀
朝代：明
体裁：词

池泛青蘋，山抛紫箬，薄暑浓阴池阁。妒雨无情，顿将春色，无端放教闲却。视燕剪莺啼处，残红尽零落。悔前错。不早知、命中穷逢。蜗角事、回眼总成渺漠。冷落此间人，教尘封、当日奁幕。杜牧寻春，便连年、空恁耽阁。怕松心竹性，也做絮花飘泊。
浣溪沙·乙酉午日，山中避兵作
作者：徐籀
朝代：明
体裁：词

戏炼丹砂辟虺蛇。竹阴蒲影日已斜。火榴比酒略红些。缯缕漫悬兵气盛，早瓜难觅为年赊。龙船却被战船遮。
浣溪沙·咏藕
作者：徐籀
朝代：明
体裁：词

珠溅鲛人泪欲霜。玉弯西子臂生香。欲分难断系丝长。漫忆猥红多少恨，数声歌阕别莲房。风吹含怨满池塘。
浣溪沙·春游
作者：徐籀
朝代：明
体裁：词

衫著轻罗鹅子黄。长堤绿树隐红妆。堆成锦绣月苍茫。流水绉同裙瓣绿，嫩荑鲜斗指尖长。一春暄艳一春忙。
浣溪沙·赠妓
作者：徐籀
朝代：明
体裁：词

杏子衫黄竹叶裙。桃花衬脸柳眉青。荷筒频倒绿珠倾。豆蔻托胎春思软，海棠无力晚风轻。梨花深院掩朱门。
浣溪沙·闺情
作者：徐籀
朝代：明
体裁：词

怯雨惊寒花自知。无端侵入小眉儿。起收残瓣下阶迟。帘幕垂垂香似结，一声啼鴃泪如丝。归来重诉别离时。
浪淘沙·看闺士折蜡梅
作者：徐籀
朝代：明
体裁：词

閒步到花隈。无事深闺。寒风若个猛来催。小朵方开聊折取，踏碎苔莓。尖小绿成堆。低语花魁。春期未至信先归。有意无情谁似也，且任风吹。
浪淘沙·赠妓
作者：徐籀
朝代：明
体裁：词

鲜小袜如钩。玉嫩花柔。一窝青翠掩星眸。强唤迁延不肾出，出也难留。忍笑不回头。鱼雁沉浮。谓渠生小未知愁。啼鸟落花何处也，福地瀛洲。
浪淘沙·野泛作
作者：徐籀
朝代：明
体裁：词

烟水浸芙蓉。萧瑟金风。寒厓到处泣秋蛩。觅伴间行还远眺，赤遍霜枫。萧寺晚来钟。成阵归鸿。人情冷暖转如蓬。沽酒莫辞同醉也，樵叟渔翁。
清平乐·秋夜宿皖城
作者：徐籀
朝代：明
体裁：词

熏垆香冷。欹枕当深寝。点鼠摇灯行复隐。壶箭铜笼渐警。秋清节序方寒。客情应倍艰难。无数砌虫吟露。衔山清月团圞。
渔家傲·春恨
作者：徐籀
朝代：明
体裁：词

露湿青皋朝雊雉。白云丹嶂长来去。小阁凭栏愁远使。空相俟。村梅渐落单于吹。花事一春曾几次。落红香染荼蘼刺。柳似柔肠愁似絮。难支住。天涯客子楼头泪。
渔家傲·春情
作者：徐籀
朝代：明
体裁：词

新绿小桥春水涨。野花铺锦风成浪。谷鸟一声东日上。青竹杖。芒鞋踏破三千丈。何处如花眉柳样。紫骝油壁泥金障。旅客倚栏回首望。难想像。高楼金缕频频唱。
满庭芳 其一 山行即事，甲申春
作者：徐籀
朝代：明
体裁：词

蛛络粘衣，鸳针垂线，闺巧遥乞淩波。素秋双七，天汉旧停梭。今值朱明届闰，方三伏、秋意无多。鸠呼鹊，河洲近否，行不得哥哥。文人轻薄甚，无端生浪，狂舌倾河。指文鸾青雀，浪比蝇蛾。还须待、秋清气爽，支机畔、徐理云和。何事笺，疲毫秃墨，却把人磨。
满庭芳·山行即事，甲申春
作者：徐籀
朝代：明
体裁：词

越女鸣缫，吴侬芸莳，点染成个江南。水云绵邈，霜鹭点秧田。雨后菰蒲乍长，轻摇过、欸乃渔船。追呼急，柔桑未暇，道弃晚生蚕。浓阴将尽处，村烟突起，鸡唤颓垣。绕行行螺髻，依旧青峦。树上声声布谷，尽消受、斗酒黄柑。敲牛背，青蓑白笠，著色李龙眠。
满江红 其一 山居
作者：徐籀
朝代：明
体裁：词

横抹青峦，松杉外、水准山脚。炊起处、竹篱茅舍，鸟啼花落。柳柘成阴黄石绕，去来不受尘缨缚。问此中、理乱可相闻，田园乐。功名事，蝇头薄。风尘路，羊肠恶。望老苍莫更，把人耽阁。蜂蝶因花忙不了，蜻蜓点水轻沾著。算底今、少甚未还缘，无生学。
满江红 其二 山居
作者：徐籀
朝代：明
体裁：词

绿树阴浓，黄梅雨、涨痕初足。看渡口、小船横载，麦秋方熟。燕紫翩斜新出垒，鹅黄抖搜方经浴。更深林、睆睨一声幽，莺出谷。人心愿，何餍足。世上事，无边幅。但不求闻达，任从吾欲。休道杯中村味薄，须知乐极忧还伏。便科头、撑达饮千钟，真天禄。
满江红 其二 高渐离筑
作者：徐籀
朝代：明
体裁：词

易木萧萧，风初起、波涛成雪。樽内酒、人分去住，此心无别。渺渺风尘谁与说，赤心欲剖知何日。亘千年、几点不成灰，英雄血。嬴秦路，虎狼穴。蒙自将，枭猊杰。叹王孙有恨，望鸟头白。谁吝于期当日首，却怜铅筑空抛掷。怎奈渠、天定弃人谋，冲冠发。
满江红 其五 苏子卿节
作者：徐籀
朝代：明
体裁：词

寒坼霜崖，彤庭远、云霞堆裹。沙漠外、雪翎雁断，黑山虬舞。红粉今还留故冢，谁怜白骨埋黄土。念此心，千载照丹青，身蒙古。和亲使，非戎伍。三尺节，非五羖。却牧羝青海，辱同臣虏。千叠关山寒雾锁，十年故国音书阻。问上林、雁帛有谁书，臣苏武。
满江红 其六 班定远笔
作者：徐籀
朝代：明
体裁：词

毫秃中书，空回首、鬓丝同雪。空指道、毫毛茂茂，陷他难活。孝节从分金玉管，肯将竹帛功名撇。任此君、挥霍走龙蛇，都闲说。三千律，徒操切。三百刺，何卑劣。更何如煤脑，把离骚阅。游戏夫人纸上阵，得如校尉军前帖。看玉门、关外落欃枪，旄头月。
满江红 其四 斩蛇剑
作者：徐籀
朝代：明
体裁：词

吴铁双飞，威神动、山川摧裂。频战斗、生灵草菅，孰如秦末。漫拟书焚钳万口，不禁三楚兴豪杰。致苍穹、厌乱待驱除，生陈涉。咸阳火，连三月。长城土，空千叠。听泽中宵哭，漫成悲咽。夜饮鸿门眦尽裂，夹沟尘起锋相接。究收功、蜀漠巧居錞，成王业。
满江红 咏古 其一 芦中枻
作者：徐籀
朝代：明
体裁：词

荆七吴鸿，古神物、久沉渊底。芦荻畔、月生芒眼，露侵寒齿。老尽英雄双俊眼，只期一剑加盆水。论楚吴、两下总何仇，非关己。谁青鬓，兹休矣。谁立谈、兹久矣。看绿蓑衣底，有风波起。莫嗅垂纶公子饵，鲸鳌钓取从飞举，便慨将、七尺付知音，非轻许。
满江红 咏古 其三 博浪椎
作者：徐籀
朝代：明
体裁：词

鹿逐中原，子房椎、早褫秦魄。豺虎性、雕眸鹘眼，目无诸国。何事沙中轻一击，国中大索曾何得。想嬴龙、白帝毋空悲，终归赤。风云会，蛟龙蛰，鸾凤过，鸢鸤吓。只我生图报，为韩明白。誇说夷门朱亥计，圯桥一履终教拾。想异时、豪气尚须锄，逢黄石。
满路花·寓越溪张氏素心堂度夏
作者：徐籀
朝代：明
体裁：词

堂空不碍凉，帘薄能藏燕。朝来风乍起、茭蒲战。高谈酒渴，竹里茶烟篆。论吾良自苦，一宿蘧庐，教人趋止难断。回环往事，笑哭空成片。还看青鬓里、丝将半。伊谁断送，万缕纷萦乱。直恁愁无限，且放情怀，应须他日重见。
玉蝴蝶·邓尉中秋访桂
作者：徐籀
朝代：明
体裁：词

一望都成黄赭，雾横鹫岭，云锁灵房。倘有披香仙侣，倚屣彷徨。玉霏霏、月中坠影，金片片、云外飘香。夜方良。广寒宫冷，谁跨鸾凰。如狂。游人到此，一年佳兴，竞夕传觞。纨扇初捐，涧清风细月生芒。绕空枝、徘徊宿羽，浮浅水、熠耀流光。倚山堂。对花高咏，唯酒无量。
生查子·腊梅
作者：徐籀
朝代：明
体裁：词

琼姿不务春。冰骨能辞冷。破晓散香寒，梦绕深闺寝。风雪柰君何，唤却花魂醒。晨鸟啄残葩，早上纱窗影。
相见欢·久雨
作者：徐籀
朝代：明
体裁：词

珊珊昼雨如丝。叶先知。镇日淋檐滴户久成痴。晴和雨。天公事。为谁私。争柰蓝桥涨断梦来迟。
相见欢·风
作者：徐籀
朝代：明
体裁：词

多情有信春风。到时同。每向花前花后卷成空。邮亭路。阳台畔。影无踪。吹送高楼玉笛月明中。
秋岁引·春游
作者：徐籀
朝代：明
体裁：词

蹋鞠场前，笙歌队里。是处风光任君取。金樽送人不忍去，高楼漫系青骢尾。景无边，情无畔，恨无底。人共留春春不许。我试问春春不语。过却清明尚馀几。堤边柳垂千万缕。新莺欲倩风呼起。绿萝烟，青麦浪，梨花雨。
红林檎近·偕弟万石登岭看枫叶
作者：徐籀
朝代：明
体裁：词

云织轻如絮，石皴红带霞。岁月俄惊尽，毛鬓感年华。何暇停云种柳，不事东郭栽瓜。冻林古木槎枒。茅屋野人家。兴到徐理策，雨过一芒鞋。树梢晚照，归飞千阵寒鸦。更秋深无对，春前莫办，霜叶红于二月花。
苏幕遮·梅花
作者：徐籀
朝代：明
体裁：词

鸟能歌，蜂会舞。山外山前，遥望皆平楚。瞥见村边垂白朵。茅舍苔垣，玉缀虬枝古。淡云浮，青嶂锁。月下佳人，那与繁华伍。纨练成堆瑶作圃。独抱孤琴，皎月逗前浦。
菩萨蛮·寓故友旧宅观雨中竹
作者：徐籀
朝代：明
体裁：词

初篁一夜潇潇雨。芳枝被压揉难起。恁处借晴坡。潇湘泪点多。梦回千里路。路断归何处。山外似家山。山人还未还。
菩萨蛮·山僧送新茗至
作者：徐籀
朝代：明
体裁：词

樵青为甚忙兰桂。嘈嘈竹里铛初沸。启户接山僧。山僧簏叶青。不憎山上虎。怕死炉中火。新火斗新泉。泉清茶倍妍。
菩萨蛮·石头城
作者：徐籀
朝代：明
体裁：词

石头城下千千水。巴陵马峡来归此。历尽几风波。东流入太湖。昔年金粉地。半作污泥处。城下古亭台。台边鸣角哀。
蓦山溪·石湖放生
作者：徐籀
朝代：明
体裁：词

溪鳞水豸。碎小群分命。吞露与餐泥，应须信、前缘早定。粘钩挂网，鼓鬐自鸣悲，情难诉，冤谁忍，无计教人听。移头换角，肯把从前问。只恐后来身。猛回头、前言难省。劝君自此，更莫起嗔心。休侥倖，蟒前身，还向萧家认。
蝶恋花·雨
作者：徐籀
朝代：明
体裁：词

天外飞鸿声忽乱。可惜园林，褪尽殷红片。击瓦敲檐连复断。黄昏早见灯花暗。我劝花开花莫怨。惯到清明，此景来如券。今早莺歌还复遍。起来重扫閒庭院。
西江月·甲申九日，住海外，无高可登，唯城堞数尺，聊拟参军故事，暮薄观剧漫记
作者：徐籀
朝代：明
体裁：词

桦叶经霜渐赭，篱花绽露方黄。海城是处醉萸觞。我有愁城千丈。那许佩兰拟汉，只歌醴菊追梁。琵琶一曲奏霓裳。不减浔阳江上。
诉衷情·野步
作者：徐籀
朝代：明
体裁：词

一山秋色一秋风。涛起听寒松。霜余满林金碧，垂暮更携筇。来日事，且从容。莫匆匆。贫囊尽办，野簌村酟，乐与邻翁。
谒金门 其一 十二月闺情春朝
作者：徐籀
朝代：明
体裁：词

春始旦。日上小窗人倦。缕结长生花锦烂。祝渠如所愿。雪压竹枝常颤。白破梅花将绽。光景园林全欲换。枝头春鸟唤。
谒金门 其七 伏日
作者：徐籀
朝代：明
体裁：词

六月伏。乍雨晚凉新浴。竹几牙编声簌簌。细君归遗肉。似水流光相促。似火流萤相扑。小帐烟轻人似玉。风鸣帘外竹。
谒金门 其三 花朝
作者：徐籀
朝代：明
体裁：词

春已仲。花事园林方动。犹记前年移小杏。却将亲手种。开得一枝犹冻。又被东风吹送。幽阁凭阑谁舆共。天涯游子梦。
谒金门 其九 中秋
作者：徐籀
朝代：明
体裁：词

三五夜。光静明河如泻。却笑双星秋却会。广寒不肯嫁。万里光寒无罅。此日秋晴无价。庭内葡萄行卷架。宵清纨扇罢。
谒金门 其五 初夏
作者：徐籀
朝代：明
体裁：词

春又夏。秾绿淡红交卸。欲买春光难作价。柳金枝上挂。花到荼蘼将罢。笼簿春蚕将化。一夜殷红风雨叱。飘零兰共麝。
谒金门 其八 七夕
作者：徐籀
朝代：明
体裁：词

秋七七。共指双星今夕。不断流萤池水碧。露花点点湿。花底深深拜乞。小院年年独立。空把鲛绡和泪织。支机一片石。
谒金门 其六 午日
作者：徐籀
朝代：明
体裁：词

五月五。蒲绿榴红如火。梅后梅前十日雨。夜寒花半吐。毕竟天涯谁阻。试擿蓬筹暗数。水畔采莲人作垛。寂寥双艾虎。
谒金门 其十 重阳
作者：徐籀
朝代：明
体裁：词

秋重九。暗雨寒风相守。人比黄花花转瘦。夜长秋似久。何日征衣宜授，是处砧声都凑。泪湿鲛绡珠满袖。卧听檐马斗。
谒金门 其十一 小春
作者：徐籀
朝代：明
体裁：词

小春节。枝上海棠还发。塞雁寒云飞似接。坠芦鲜带血。楼外一林霜叶。屋外一庭霜月。楼后楼前风更裂。小眉楼上结。
谒金门 其十三 除夕
作者：徐籀
朝代：明
体裁：词

冬又尽。梅报早春花信。二十四番风始劲。青阳初布令。试取床前新镜。卜取这番音信。欲问归期归未定。天涯心一寸。
谒金门 其十二 冬至
作者：徐籀
朝代：明
体裁：词

冬既至。夜冷空床独自。枕绣鸳鸯亲手刺。一双云锦翅。垆冷香消难驻。室冷夜长难俟。南雁北归无一字。思伊无著处。
谒金门 其十五 春兰
作者：徐籀
朝代：明
体裁：词

春事足。吹动一溪香玉。闹蝶狂蜂纷自逐。雨馀汀遍绿。一卷离骚谁续。恼乱愁肠千斛。莫遣樵苏和草束。山空花笑独。
谒金门 其十四 春雨
作者：徐籀
朝代：明
体裁：词

春雨急。占断高楼清笛。花坠幽溪蜂不识。短垣衣渐碧。移得一双莲菂。试向小池抛掷。却笑花时谁共摘。苔侵罗带湿。
谒金门 其四 上巳
作者：徐籀
朝代：明
体裁：词

春上巳。逐伴溪头沙嘴。我欲洗愁愁几许。倒流千斛水。燕子呢喃双语。芦叶翩翻交尾。修禊兰亭谁复举。茂林修竹美。
谒金门 十二月闺情春朝 其二 上元
作者：徐籀
朝代：明
体裁：词

元宵好。是处灯花明绕。一片笙歌吹未了。鸟啼鸡报晓。席上青娥还小。树上春花还早。莹月晶霜寒悄悄。东风吹百草。
贺新郎
作者：徐籀
朝代：明
体裁：词

胜地今谁住。记当年、称为小友，执觚同肄。此日梁园啸吟客，何让南皮俊侣。夕秀也、颓然翁矣。画栋频添鸥燕垒，试看他乍就还飞去。新共旧，有谁据。讥评往哲何容易。似前贤、风流雅调，一时无辈。独向骚坛掺牛耳，夫岂逢场作戏。论此代、兹人能几。欲拾前人当日短，恐后人更笑今憔悴，千载意，千行泪。
贺新郎 其一 甲申秋，见南都事有感
作者：徐籀
朝代：明
体裁：词

万里长江杳。望钟陵、龙蟠虎踞。万山堆绕。江左周郎风度好，是处云蒸电扫。无此分、唯馀愁恼。莫为飘蓬增怅恨，看飞飞集集天边鸟。头上雪，能教少。无端猛想壶关老。怕于今。期期总在，敢谁违诏。高文百战身营造，留得当年洛镐。却付与、群公如草。北望新亭愁思悄，认吕蒙陆逊应须早。天下事，如何了。
贺新郎 其二 甲申秋，见南都事有感
作者：徐籀
朝代：明
体裁：词

日落江声急。亘东南、暮烟拖曳，数条横碧。叠叠重重今古浪，日月东生西没。猛对此、百端都集。忆昔神州分鼎足，费当时几许英雄力。豪与杰，今当出。汉阳六老应难得。纵便有、龙潜凤隐，果谁能识。恭耕乱世南阳里，何处教人物色。许伯泪、徒靡黄馘。八阵何殊崖潘石，任千年云锁江天黑。谁在也，南柯国。
贺新郎 寿史辰伯 翁年七十，读书不辍，著表微一书，可倍信史
作者：徐籀
朝代：明
体裁：词

此地多英哲。忆曩时、风流才调，声华文物。各占雄坛誇誇胜事岂止文豪笔侠。所重在，高风完节。不患诸贤遗事阙，羡幽人笔底波澜阔。文与献，称双绝。年来此道成消歇。赖硕果、伊家尚在，表扬馨烈。金银漫记忠和孝，一管中书若铁。莫野史、稗官同阅。著表微严犹倚董，与聃篯窃比称耆耋。全史科，名山业。
贺新郎·丙戌仲春，过浒墅访正始吕使君，值使君适生子，席上书扇头致祝
作者：徐籀
朝代：明
体裁：词

一路星称福。幸兹方、鸾皇暂止，俄成梧竹。东来紫气书还续，是处教人刮目。夹袋里、干南坤北。莫侈君家博议独，看新题笔吐江花绿。心似锦，人如玉。兰皋露尽芳芽簌。喜中春、阳回律暖，更荣金粟。麒麟共羡徐卿子，坐见充庭鷟鸑。又何事、华封三祝。人说箕畴福并五，总无如德寿偕天禄。兼有子，万事足。
贺新郎·初夏，闲斋与客听琵琶作
作者：徐籀
朝代：明
体裁：词

暮霭栖庭竹。听池边、惊喧小鸟，晚凉争浴。石畔新榴缀朱绿，凭彼莺翻燕蹴。些个事、挂渠胸腹。客语无嫌狂共俚，但休题世上荣和辱。烹苦茗，煮黄独。倦来一枕华胥足。更撩人、思繁指乱，管丝轻逐。无端惹起东家玉，愁煞阳阿一曲。漫说是、长歌当哭。调入龟兹誇贺六，那复须管甚中书秃。壶内酒，床头熟。
贺新郎·和宋蒋竹山秋晓，用原韵
作者：徐籀
朝代：明
体裁：词

夜静微风起。撼檐铃、林花渐落，纸窗将曙。几乱楸称人已去，游戏还疑梦里。试更著、单衣独薾。露颗珠垂兰蕙尾，听寒虫抱饮举。吟复止，如人语。秋光渐老辞轻苧。看饥鸟，欲栖还去，润沾毛羽。频逢俭岁西畴废，曩昔繁华已矣。斗柄隐、碧天如洗。此景秋来能复几，且烧香暂一凭古几。身外事，长流水。
踏莎行·冬景
作者：徐籀
朝代：明
体裁：词

霜蘸寒柯，风吟故叶。青螺数点尊前叠。尚余橘柚缀朱黄，晚霞横曳炊烟接。艳蕊还开，小春时节。前村几树柯如铁。应迟风信报春晖，芳心自裹千重结。
踏莎行·春思
作者：徐籀
朝代：明
体裁：词

缀后庭花，吟更漏子，雕阑芽软春亹亹。海棠宜日柳宜风，芭蕉渐吐舒新尾。紧急蜂心，周嗻燕语。桑条欲坠莺呼起。春来春去自年年，畔愁畔恨丝千缕。
转应曲 其一 七夕
作者：徐籀
朝代：明
体裁：词

织女。织女。四宇金风渐起。河西远怅牛郎。天路今当夜良。良夜。良夜。秋净明河如泻。
转应曲 其二 七夕
作者：徐籀
朝代：明
体裁：词

啄木。啄木。暗把金钱自卜。啼痕枕上萧萧。灵鹊能填断桥。桥断。桥断。露湿春冰又泮。
转应曲·旅愁
作者：徐籀
朝代：明
体裁：词

杜宇。杜宇。不似莺歌燕语。离人梦掩舟中。惊起遥看树红。红树。红树。泪湿家山何处。
迎春乐·咏宝珠山茶
作者：徐籀
朝代：明
体裁：词

小株红裹千层绉。光潋滟、珊瑚透。太真犹困酒。倩人扶、醉湿香罗袖。秾绿稠条围锦绣。羞轻薄、盈盈花柳。万里粤南来，丹一寸心常守。
醉花阴·石湖秋色
作者：徐籀
朝代：明
体裁：词

山下白云云外寺。湖水长南注。芦际起飞鸿，路接游人，塔影尖红树。几点疏疏归鸟度。落日光鸦背。南北总洪流，并说鸱夷，吴越分遭遇。
金人捧露盘·入山
作者：徐籀
朝代：明
体裁：词

我何如，东篱老，醉乡翁。问到今、何处墙东。教栽五柳，远畴平望早秋风。望云思旧，鼓轻棹访戴山中。算年来，争蜗角，营鸥垒，葺蜂简。几年曾种绿移红。都休恋也，茅篱蓬舍好从容。荷锄牵犬，从兹去、请学为农。
金明池·石湖
作者：徐籀
朝代：明
体裁：词

暖日烘烟，平流似簟，一望茭芦浪起。风日好、清垂半卯，有千百舴艋如履。晚云生、幻出奇峰，却指道、何让赤城霞举。问古去今来，功名缰锁，如我閒人天许。试忆年来，如棋世事，昔共我追游，今仍存几。深深树、雅宜旧处，相国墓、宿草摧矣。唯山光、春到如新，看桥山游人，轮如流水。且濯足长流。晨兰晚菊，付与湘君山鬼。
金菊对芙蓉·乙酉秋，北兵纵横，避地湖西，日访荒山古寺感怀
作者：徐籀
朝代：明
体裁：词

披草寻踪，扪碑辨字，酒人秋士生涯。向芦间竹里，鼓枻烹茶。空山木落鸣霜叶，正西风、雁字横斜。猛然思省，旧时北首，此景无差。堪叹世事如麻。盼贝宫琼阙，问属谁家有累累新冢，碧绽苔花。何时得挽天河水，洗烽烟、照旧声华。三通谯角，三挝渔鼓，触耳悲嗟。
长相思·乙酉金陵即事
作者：徐籀
朝代：明
体裁：词

路迷迷。草萋萋。金粉都将蹂作泥。鹧鸪飞又飞。事休提。梦休期。十丈金城谁作梯。瞻乌栖未栖。
长相思·甲申夏，山居感旧
作者：徐籀
朝代：明
体裁：词

朝阴阴。暮阴阴。槐柳分烟随处青。风光阴又晴。一朝人。两朝人。去岁尝樱忆故京。城春草木深。
长相思·西湖
作者：徐籀
朝代：明
体裁：词

风满湖。月满湖。风到青蘋翻白波。小舠轻似瓠。得高歌。且高歌。日夜双丸掷似梭。前人白又苏。
阮郎归·严冬晨起，庭中腊梅得朝暾，香寒满院
作者：徐籀
朝代：明
体裁：词

霜余林叶总辞柯。天寒松柏孤。小庭孱质倩谁扶。冰心浸玉壶。香寂寂，影疏疏。幽人清梦徂。高窗筛日照流苏。款冬有也无。
阳关引·秋九，钱塘送客之岭南，分得发字，次寇莱公原韵
作者：徐籀
朝代：明
体裁：词

浪长平沙阔。岸有骊歌咽。风吹粟下金鹅岫，天香发。道羊肠堪叹，王阳几磨折。秋老也、欣此碧巘如春节。聚首却谁久，歌莫阕。应知欢会终须别。漫伤切。试问心千里，一片冰壶彻。趁此晴岚好，且踏西冷月。
雨中花·乙酉元日
作者：徐籀
朝代：明
体裁：词

花发新春今更早。旧时舆地新朝小。檐雪方残，野梅恰绽，究竟江南好。一渡淮河花渐少。只有旧愁难了。拭目将来，徘徊曩事，唯有春仍到。
青玉案·元宵步月
作者：徐籀
朝代：明
体裁：词

宵余寒节东风紧。零落灯花垂烬。何处酣歌声隐隐。几番樵角，踏歌人去，月冷街坊静。春归渐到梅花信。二十四番风始竞。一春烟火，一春箫鼓，总是催花阵。
风流子·枫江春思
作者：徐籀
朝代：明
体裁：词

平塘新涨满，春愁杳、一夜白蘋生。看风展柳绵，鸟衔花絮，小桥东转，流绕深村。伫凝望，雉朝飞麦陇，幽谷啭新莺。河畔青青，万条弱柳，陌头攀折，绿映离尊。前路真娘墓，山将近，一塔耸起乔林。遥送千帆南下，舟系旗亭。更弃家客子，悲欢顿异，善怀年少，去就关情。分付红楼歌舞，休负青春。
高阳台·春齐即事
作者：徐籀
朝代：明
体裁：词

花发迎春，禽鸣望帝，东皇逐事安排。为报山人，向瑶林、开小斋。催花阵阵晴和雨，看仓忙、蝶使蜂媒。汲寒泉、铛火初调，谁扣扉柴。良朋万里归来说，频年己事，多少徘徊。勉向尊前，且倾瓠、好放怀。芳菲是处桃和李，是刘郎旧日曾栽。奈而今，满眼风波，满面尘埃。
鹊桥仙·梦
作者：徐籀
朝代：明
体裁：词

朱楼玉宇，绣帘垂户。如有人儿欲诉。花枝袅颤弱无多，手携著、玉笙轻度。狂夫瞥见，眼忙心怖，怕便把平生负。漫疑曾结旧时缘，却笑我、衾遮被护。
鹧鸪天
作者：徐籀
朝代：明
体裁：词

拟逐潇湘帝子游。忽惊城郭已沉浮。也知兰刈当门怨，得似离黍去国愁。河失带，壑亡舟。龙山还感旧时秋。因吟旧咏频添泪，洒向黄花溅敝裘。
鹧鸪天·闺情
作者：徐籀
朝代：明
体裁：词

湘幕垂垂烬篆微。竹间轻雨鹧鸪啼。池花临水生新面，海燕登楣愁故泥。人一去，水空归。乘鱼双雁总无书。秋波盼断愁成浪，十指闲垂瘦似荑。
黄莺儿·闺情
作者：徐籀
朝代：明
体裁：词

春光欲去天难主。半暖纨衣，半销香烬，风卷轻帘，似谁将至。看鸿鹭水天情，兰菊春秋事。教人重数归期。如许愁怀，多却难记。如戏。不许上眉来，却更来无次。睡乡何处，抚影追思，今朝事，当时泪。将新旧总和匀，是处都成块。究竟羞与人知，都付东风去。
齐天乐·甲申立夏前一日，水部山阴朱认庵小斋坐月，同社苕水韩人谷适至，追述旧游，感而有作
作者：徐籀
朝代：明
体裁：词

春光欲尽红英老，垣衣遍侵苔荔。阵雨时侵，清辉乍驻，松月桐阴铺地。良朋萃止。喜竹■生烟，山童持醑。笑语随人，更无须磬折腰背。南皮人总梦里，忆红楼踏月，有春郊句。理旧成新，追惧益怨，转眼山河都异。徘徊古道，视此日人情，真如流水。只有鸣蛙，尚为公鼓吹。
云阳道中
作者：徐繗
朝代：明

云阳郭外晓氤氲，飞鞚连翩正逐群。天际楚山春易霭，云中江树曙难分。乡心更值风花暮，旅迹频惊陌草薰。欲向陇头聊驻马，啼莺深处不堪闻。
伤黄淳甫
作者：徐繗
朝代：明

在世同行客，君归莫怨先。夜台多绮岁，朝露少华颠。竹下今伤寂，花前昔记眠。莫教邻笛奏，怀旧易潸然。
冬日宴何中翰馆
作者：徐繗
朝代：明

乖隔徂年易，多歧会面难。挂冠辞汉阙，避地向江干。语别淹宵宴，听歌忆旧欢。霜天情易惨，醽绿坐消寒。
冬日重过西庄
作者：徐繗
朝代：明

背郭云庄净，孤村雁荡清。岸回沙半出，山远雪微明。草户连郊色，寒檐傍竹声。夜深灵籁作，宿处本香城。
叔贻卧病家园诗以代讯
作者：徐繗
朝代：明

闻君抱病谢尘踪，归卧乡园绿屿中。水曲更怜藏别岛，花深遍爱隐房栊。仙芝出地俱成饵，琪树为林半是丛。最忆夜分红烛静，朱帘垂处月朣胧。
哭白下沈山人镇卿
作者：徐繗
朝代：明

分手浑如昨，生离已十年。何期从物化，天畔忽潸然。酒伴凄朝露，花情忆夜弦。无由伸挂剑，拜手酹苍烟。
奉怀子循司勋二首
作者：徐繗
朝代：明

郢曲何人理，怜君独苦心。一官丝鬓尽，万恨绿樽深。园步携琴入，山行载笔寻。有怀良夜永，风露满云岑。寥落空山外，蹉跎暮色催。岁华看逝水，心事见残灰。畜意搴花去，含情迟雁来。穷通无可诘，空笑楚臣哀。
奉怀子循司勋二首·其一
作者：徐繗
朝代：明

郢曲何人理，怜君独苦心。一官丝鬓尽，万恨绿樽深。园步携琴入，山行载笔寻。有怀良夜永，风露满云岑。
奉怀子循司勋二首·其二
作者：徐繗
朝代：明

寥落空山外，蹉跎暮色催。岁华看逝水，心事见残灰。畜意搴花去，含情迟雁来。穷通无可诘，空笑楚臣哀。
宿治平寺
作者：徐繗
朝代：明

暝色投真境，精庐一驻车。暮山飞霭遍，春岭挂星疏。泽近窥汀火，溪深宿夜渔。良宵不成寝，花月在香除。
宿西庄怀幼于
作者：徐繗
朝代：明

出郭风烟澹，林扉映绿波。水回全作带，树古半悬罗。月白鸿声切，花寒露气多。佳游成独宿，良晤惜蹉跎。
寄蒋比部
作者：徐繗
朝代：明

作吏仍兼隐，因君忆镐京。白云笼署榻，红叶映江城。环渚烟中尽，平堤画里行。于公方种德，谁不诵佳声。
寓妙隐庵
作者：徐繗
朝代：明

东风仙苑斗芳菲，家在云林屡梦归。河畔草青莺欲语，城南花满蝶初飞。寒生古院偏多雨，苔没空阶正掩扉。留恋曲池春更好，垂杨终日锁烟霏。
寓栖凤楼言怀
作者：徐繗
朝代：明

岂是乘鸾客，楼居阅岁华。寄情聊翰墨，冲赏但云霞。羁迹牵春草，销颜耐晚花。浮生尽如寓，君莫叹无家。
寓竹堂寺淳甫携榼见过
作者：徐繗
朝代：明

境外欢良晤，壶觞恋夕阴。暝云沉碧殿，凉雨澹珠林。存没悲前事，荣枯怆暮心。一樽仍自惜，惆怅别时襟。
将归夫椒泊湖口作
作者：徐繗
朝代：明

咫尺胥台路，风波满渡头。鹤情悬碧陇，莼思协沧洲。柳暗藏归溆，花深引去舟。白云为带处，仿佛识仙丘。
山家
作者：徐繗
朝代：明

山家日翠微，澹荡挹清晖。溪水绕门绿，岩云当户飞。夕阳啼鸟尽，细雨落花稀。迟暮何知客，逢欢便作归。
山楼卧病喜清甫见过
作者：徐繗
朝代：明

疢积怀生虑，门闲笑客稀。为楼聊暇日，隐几但清晖。酒气凌花架，厨烟出翠微。朱颜犹自渥，且莫恋萝衣。
川上晚步
作者：徐繗
朝代：明

野步斜阳外，逶迤度广廛。荻花明翠渚，云叶散华天。水冽含霜气，山青带暮烟。正逢同稼日，春酒兴相牵。
幻于携酌南馆
作者：徐繗
朝代：明

避暑南楼暇，逢君迟客时。绿阴消夏气，清圹贮凉飔。林密云归早，溪深月到迟。兴阑杯未徼，惆怅暝烟滋。
归次曲阿作
作者：徐繗
朝代：明

曲阿城外草萋萋，匹马东归日正西。乱后客身无可寄，春深乡思转成凄。愁中燕子惊新社，梦里桃花识旧蹊。莫向行途歌不易，青山茅屋任君栖。
徐锦衣西园
作者：徐繗
朝代：明

石磴援萝陟，房栊曲径通。娇莺穿玉树，晴蝶戏芳丛。竹密难分曙，松疏易入风。出门迷路窅，回首恋春红。
春日登湾上水楼
作者：徐繗
朝代：明

心赏欢同调，聊成假日游。暮窗纡翠岫，春槛抱沧流。芜绿烟催暝，花寒雨作愁。红芳坐来歇，登处且消忧。
春日结草庵
作者：徐繗
朝代：明

指引松门路，飘飘水上蹊。津云春匝寺，灌木昼藏溪。苔色终年绿，藤花四月齐。归途余兴绪，黄鸟隔林啼。
春暮山中重寄张子
作者：徐繗
朝代：明

烟水途成阻，云天恨渺然。素书缘病废，芳草为情牵。岩绿飞花后，春寒细雨前。闻君栖墓意，遥赠《蓼莪》篇。
江上别盛太学与明
作者：徐繗
朝代：明

草色汀方绿，归心鬓欲华。楚江临别路，春水怨天涯。飞絮凄征舳，青烟暗远沙。无劳歌《折柳》，肠断是清笳。
沧浪亭作
作者：徐繗
朝代：明

窈窕沧波寺，玲珑水上扉。绿窗云竹净，朱户露花晞。鱼逸晴偏跃，鸥闲昼不飞。东邻精舍近，无虑戴星归。
游南山循东行稍穷幽胜
作者：徐繗
朝代：明

陇首酬华瞩，寒山转郁葱。翳林难见日，灵穴易生风。帆影沧洲外，鸡声绿树中。何如石门兴，云卧趣堪同。
游报恩寺
作者：徐繗
朝代：明

荒畛通云岫，烟萝敞绀扉。画梁云气尽，网户雨丝飞。僧寂鸣钟罢，林荒宿鸟归。一灯仍自照，惆怅恋残晖。
甲子除夕宿鱼卿馆
作者：徐繗
朝代：明

旅迹原无定，衰情此更加。飘零逢岁夜，惆怅宿君家。醽斝春生绿，风扉雪度花。故园今夕意，凄断若天涯。
秋夜山房与坚公
作者：徐繗
朝代：明

一到东林寺，蹉跎向六年。不将陶令酒，来犯远公禅。月下寒蛩切，花边湛露鲜。上方仙梵作，余响入空烟。
秋日山中寄淳甫
作者：徐繗
朝代：明

客鬓经秋短，离情向暮深。永怀搴馥意，一展涉江心。岭宿同哀狖，林栖并倦禽。白头谁故旧，感激为君吟。
秋日山中怀淳甫
作者：徐繗
朝代：明

旧事游难续，新愁泪易催。人亡收夜烛，欢散彻林杯。顾影俱萧鬓，寻踪半绿苔。在山凄暮类，宿处岭猿哀。
腊日山居柬淳甫
作者：徐繗
朝代：明

生事同寒鹊，冰霜意若何。黄金初岁尽，白发暮愁多。世虑销云梵，冥心托薜萝。故人年亦谢，良晤惜蹉跎。
花朝前一日对雪
作者：徐繗
朝代：明

仲月花晨逼，飞霙点绿蘋。红芳一夜变，玉树几枝新。伏槛浑疑腊，当杯半助春。素华消处尽，应避艳阳辰。
谒伍相祠
作者：徐繗
朝代：明
体裁：古风

湖口风色霁，系缆登云厓。回阡度修垄，肃穆趋神祠。翠柏荫坛宇，碧草生阶墀。英贤去千载，灵气俨生时。晖晖烛影耀，霭霭香烟滋。入郢志亮毕，栖越心空疲。不忘嗣主谏，恐负先君知。朝承属镂赐，暮见东门师。空江日夜流，忠烈何时隳。至今姑胥台，空伤麋鹿驰。
过东湖寺清甫旧寓
作者：徐繗
朝代：明

物外生寥泬，精庐俨翠微。案尘收蠹简，院静掩萤扉。朗月思玄度，清言阻彦威。陈踪那可即，回首怅烟霏。
送淳甫重往白下
作者：徐繗
朝代：明

迟迟白下棹，黯黯寒云津。怨别清江路，相看暮发人。客行偏冒霰，家在不逢春。长揖邮亭外，含情柳色新。
送陆甥绶适淮阴
作者：徐繗
朝代：明

征帆眇眇去江滨，千里垂杨暗绿津。乳燕不堪临别酒，落花偏自送离人。淮阴尚说王孙市，楚水空流故国春。荒戍角声愁暮起，夕阳时节易沾巾。
避暑东湖寺
作者：徐繗
朝代：明

物外寻真境，云标启梵宫。绿沉消夏气，红艳夺春工。岭色含朝旭，岩声乱夕空。坐来林月上，凉思满房栊。
题邹氏山居
作者：徐繗
朝代：明

草户烟波上，林扉碧岭西。柳边时系艇，花外忽闻鸡。圃树萦窗暗，山云度槛低。主人开径处，惟有绿桑蹊。
登玉峰
作者：徐绅
朝代：明
体裁：古风

县僻山作城，众峰矗寒玉。水清石齿齿，兰芳满幽谷。中有素心人，采兰深涧曲。时复蹑崇巘，旷然骋遐瞩。濯缨谅在斯，振衣良非局。缅怀苏门生，长啸天地绿。
增江双塔
作者：徐绍奏
朝代：明

淩淩七级浮，风景此间收。云外标龙剑，天中结蜃楼。玉虹跨隔岸，砥柱夹中流。千载留芳躅，高踪最上游。
登采石矶
作者：徐绍泰
朝代：明
体裁：古风

采石矶峙江之中，危崖突兀谁与同。皴裂嶙峋神斧功，翠茑苍藤垂朦胧。青烟绿雾捲郁葱，俯临百仞江声洪。两梁夹立断长虹，遥驱银涛万里风。倒翻日月无时穷，滔滔沧海扶桑东。伊昔青莲太奇踪，锦袍玉鞭鲸鳞红。太真犀光彻冥封，朱衣绛帻怪影空。古人既往何所逢，高山野鹤鸣乔松。我来顾眺心魂雄，射潮破浪惊蛟龙。宇宙茫茫不可从，狂醉白云金碧宫。一声铁篴山灵通，骚人羽客谁住青桂之深丛，欲往与语乐无终。
复任有怀
作者：徐绩
朝代：明

去岁朝天报政成，恩沾雨露复专城。京华耆旧推文翰，村落老翁知姓名。尘土半生蝴蝶梦，云山三月子规声。一琴一鹤重来郡，多少居民出郭迎。
宿板桥铺
作者：徐绩
朝代：明

板桥铺外路三叉，古木疏篁映白沙。行客往来多辙迹，荒村寥落少人家。树头黄老千林叶，天际红消一缕霞。白发衰翁年八十，下畦自采木绵花。
南湖
作者：徐缄
朝代：明
体裁：七言绝句

昨夜南湖雨点齐，蓼花滩没板桥低。美人晓起褰珠箔，无限白云飞出溪。
中秋日虎丘待月
作者：徐缙
朝代：明
体裁：五言律诗

待月虎丘岑，行歌芳树林。玄云催落景，青霭结重阴。古径莓苔色，荒台鶗鴂音。高人在何许，凄怆独伤心。
冬夜与原德节夫燕集
作者：徐缙
朝代：明
体裁：五言律诗

夜阑来索酒，笑我太粗豪。良会苦难值，病躯方告劳。青灯仙榻静，画角禁城高。聆尔《阳春曲》，真能泻郁陶。
感遇
作者：徐缙
朝代：明
体裁：古风

朝旦别燕京，景落憩吴船。扬舲发潞渚，伐鼓信回沿。芳兰已衰歇，归鸟纷飞旋。飒飒风扬沙，皑皑冰塞川。黄云结四野，白雾萦三边。顾瞻望城阙，参差御飞轩。抚化心怆恻，览物泪潺湲。行行指旧山，税驾从所便。
春日忆李子
作者：徐缙
朝代：明
体裁：五言律诗

吾爱空同子，飘蓬似谪仙。达观尘世外，幽讨白云边。盘石藤萝月，夷门杨柳烟。相思不可即，东望转凄然。
登黄鹤楼
作者：徐缙
朝代：明
体裁：七言律诗

湖南忽遇青骢客，江上同登黄鹤楼。万古乾坤余壮观，千年词赋属名流。汉阳树色和烟晚，夏口山容带雨秋。回首长安天极北，南窗并倚不胜愁。
赠薛君采
作者：徐缙
朝代：明
体裁：古风

端坐苦无惊，秋气况萧索。清霜被玉除，凉风吹紫陌。感兹道路长，言念东归客。浮云蔽日光，流潦成川泽。相期渺关河，行矣慎所适。
送刘德征之夔府
作者：徐缙
朝代：明
体裁：五言律诗

五马分符贵，孤城作镇雄。巫山峰十二，滚水涧西东。政继刘郎迹，诗追杜老风。江关千万里，把酒意何穷。
送徐昌谷使湖南·其一
作者：徐缙
朝代：明
体裁：古风

鸿雁惜离群，噭噭鸣不已。如何平生亲，奄忽去千里。怀哉可奈何，王事有端委。城南走相送，意逐东流水。驾言度前冈，迤逦历河涘。道路阻且长，严程自兹始。赠子以琼瑶，酬我一端绮。
送徐昌谷使湖南·其二
作者：徐缙
朝代：明
体裁：古风

昔与子北征，严霜拂貂裘。今子遽行迈，春水浮兰舟。永怀会晤好，重此离别愁。出门望千里，杨柳倏已抽。想见岁月积，回首潇湘秋。遥窥九疑山，近赋黄鹤楼。嗟哉滞一方，安能从子游。
送郭司业介夫
作者：徐缙
朝代：明
体裁：五言律诗

翰苑名元重，成均位不轻。青霄瞻奋翮，碧草动离情。日月新明主，江山旧镝京。他年歌乐育，师道说阳城。
江阴送顾太学
作者：徐翩翩
朝代：明
体裁：五言绝句

一日发江口，五日下长洲。可惜送君泪，不随江水流。
秋怨五首·其一
作者：徐翿
朝代：明
体裁：七言绝句

自许恩情百岁同，那堪弃置任秋风。开帘见月还羞月，似笑齐纨笥箧中。
秋怨五首·其三
作者：徐翿
朝代：明
体裁：七言绝句

枕接离痕两自知，空床无语只疑痴。鹦歌不量伊人远，只管窗前唤画眉。
秋怨五首·其二
作者：徐翿
朝代：明
体裁：七言绝句

露华点砌舞衣单，人在空房怯倚阑。记得与欢相傍处，夜来风雨不知寒。
秋怨五首·其五
作者：徐翿
朝代：明
体裁：七言绝句

萧瑟还同落叶蝉，输他吸露饱风烟。乍拚身试相思味，检点腰肢足可怜。
秋怨五首·其四
作者：徐翿
朝代：明
体裁：七言绝句

锦簟孤栖灯灺青，薰笼斜倚漏三更。西风欲破人愁寂，吹入芭蕉作雨声。
缺题
作者：徐臣
朝代：明

不骋娇姿媚艳阳，却来冒雪并寒芳。应嫌春色繁华态，故学梅花浅淡妆。
云门院
作者：徐舫
朝代：明
体裁：七言律诗

西来宝刹几年深，寂寂松关掩白云。风里草香山麝过，雨中果熟野猿分。楼台锁翠幽林静，钟鼓飞声下界闻。头白老僧相对坐，懒将面目看韩文。
尖山
作者：徐舫
朝代：明
体裁：七言律诗

鬼削天镵万仞尖，鸿濛判后只巍然。丹青色澹笼晴日，水墨光浓罩翠烟。岸比群峰咸拱翠，江南一柱独擎天。天然大笔谁能把，为扫鹅溪万幅笺。
张卜山捐俸重修桐君祠
作者：徐舫
朝代：明
体裁：七言律诗

先生远有烟霞趣，镌玉捐金隐者祠。瑶草久荒云一片，碧桐仍见凤双枝。芙蓉日静文书暇，杖履春来啸咏迟。他日幽期何处好，寒松花发鹤归时。
月色
作者：徐舫
朝代：明
体裁：七言律诗

误踏瑶阶一片霜，侵鞋不湿映衣凉。照来云母屏无迹，穿入水晶帘有光。雪影半窗能共白，梅花千树只多香。故人疑似见颜面，残夜分明在屋梁。
桐君
作者：徐舫
朝代：明
体裁：古风

古昔有仙君，结庐憩桐木。问姓即指桐，采药秘仙箓。黄唐盛礼乐，曷去遁空谷。接迹许由俦，旷志狎麋鹿。槲叶为制衣，松苓聊自服。山中谅不死，时有飞来鹄。余欲访仙晴，云深不可躅。
桐君山二首
作者：徐舫
朝代：明

仙驭乘鸾去不停，青山依旧抱荒城。风香药草春云暖，露冷桐花夜月明。县近故庐堪认姓，鹤归华表自呼名。千年往事俱尘土，时听樵林吹笛声。晓上桐君宿雾收，岚光苍翠恣夷犹。丹炉秘诀归仙子，清景吟怀属士流。七里滩横孤棹影，立山钟响五更头。古来潇洒称名郡，莫把繁华数汴州。
桐君山二首·其一
作者：徐舫
朝代：明
体裁：七言律诗

仙驭乘鸾去不停，青山依旧抱荒城。风香药草春云暖，露冷桐花夜月明。县近故庐堪认姓，鹤归华表自呼名。千年往事俱尘土，时听樵林吹笛声。
桐君山二首·其二
作者：徐舫
朝代：明
体裁：七言律诗

晓上桐君宿雾收，岚光苍翠恣夷犹。丹炉秘诀归仙子，清景吟怀属士流。七里滩横孤棹影，立山钟响五更头。古来潇洒称名郡，莫把繁华数汴州。
桐君祠
作者：徐舫
朝代：明
体裁：七言律诗

山势联翩青凤凰，梧桐花老旧祠堂。神仙往昔千年事，岩谷犹今百草香。世代无人谈角绮，衣冠有像配羲皇。仍传松顶双双鹤，沧海飞来岁月长。
清冷山
作者：徐舫
朝代：明
体裁：七言律诗

万仞寒容尺度量，巍然亘古独苍苍。三秋风露松梢月，九夏林泉石上霜。野径晴烟笼树白，危峰暮霭接天黄。我游乘兴吟魂爽，浪欲骑鹏谒帝乡。
独高峰
作者：徐舫
朝代：明
体裁：七言律诗

屹立乾坤不问年，独高高出万重山。塔簪顶上天梯峻，路出空中石磴艰。云叶孤飞终莫碍，斗杓斜倚竟难攀。崇高岂是丘陵伍，泰岳分明伯仲间。
瑶林洞
作者：徐舫
朝代：明
体裁：五言律诗

洞传缑岭似，仿佛玉笙清。石或藏渔鼓，云从隔犬声。乍居人颇怪，异听耳初惊。子晋壶天有，莫疑彩凤鸣。
白雁
作者：徐舫
朝代：明
体裁：七言律诗

出塞风沙不浣衣，要分秋色占鸥机。远书玉字传霜信，斜落银筝映冷晖。楚泽云昏无片影，湘江月黑见孤飞。当年系帛还苏武，汉节仍全皓首归。
祠完迎桐君归祀
作者：徐舫
朝代：明
体裁：七言律诗

天乐遥风散碧扉，躬劳幕长迎仙归。閒云敛敛凝盖立，白鹤亭亭向水飞。上世人传草木食，幽情自寄渔樵衣。春来岩谷百花发，胜日携壶上翠微。
钓台
作者：徐舫
朝代：明
体裁：古风

子陵何为隐，汉爵不肯受。天子下皆臣，独称天子友。平生一羊裘，甘作烟波叟。迨今双台石，高风清宇宙。夫何钓者徒，千古祠弗朽。烈烈云台功，丹青今在否？
阆仙洞
作者：徐舫
朝代：明
体裁：七言律诗

天龙古洞几年时，时雨流酥润石衣。流水桃花春不老，乱山云树翠相依。碧鸡叫月神魂杳，白鹤凌空仙驭飞。昨夜大风环佩响，洞宾何处浪吟归？
文昌新河
作者：徐良傅
朝代：明
体裁：五言律诗

秋色下平芜，长歌召酒徒。沙边新理楫，花木旧行厨。白雁传书杳，苍鹰捩影孤。无须论远近，踪迹散江湖。
翠云洞
作者：徐良傅
朝代：明
体裁：古风

初夏暑气薄，林杪生微曦。问讯翠云寺，驾言良在兹。平生足幽探，重此先贤遗。想当星聚时，草木流华滋。风泉动清听，云物亦多姿。云胡周道塞，来路纷且岐。朱弦不复响，瓦缶更迭吹。所赖天之灵，鬼神不可欺。黾勉始自此，逝矣勿复疑。羲和无停驭，白昼忽已移。恻恻出门去，来者更为谁。
塞上曲
作者：徐良彦
朝代：明

胡儿为我歌，胡妇为我舞。酪酒两三行，黄尘杂桴鼓。披甲上马鞍，旁观色如土。长城陈死人，有力皆如虎。
江上闻笛
作者：徐良彦
朝代：明

笛声入江楼，怨入长江水。悠悠孤光月，寒影沉江底。长笛吹月落，短笛吹月起。无情不解吹，有情为吹死。因风寄远心，不知谁家子。
舟夜
作者：徐良彦
朝代：明

席边即水底，篷外是霜天。偶得寒更句，孤舟烛不燃。
落叶
作者：徐良彦
朝代：明

落叶不上枝，因风亦复起。清风若无私，何因有彼此。一叶随飘扬，一叶沾泥滓。寄语风前叶，莫堕东流水。多谢三春风，山中多兰芷。
怀仙志
作者：徐良策
朝代：明

瑶琴声绝月黄昏，深院凄凉空掩门。清事已非茶灶冷，痴情曾寄墨卿存。镜沉秋水菱花影，帐断芙蓉蛱蝶魂。从古芳菲易零落，且将哀绪托啼猿。
来鹤诗赠周玄初
作者：徐良言
朝代：明
体裁：七言律诗

九天执法大玄卿，稽首焚香礼玉京。借得魏君骐骥到，恰如箫史凤鸾鸣。翩翩绕树香烟近，呖呖横江夜气清。欲向群中留一只，相将过海到蓬瀛。
来鹤诗赠周玄初
作者：徐良言
朝代：明

九天执法大玄卿，稽首焚香礼玉京。借得魏君骐骥到，恰如萧史凤鸾鸣。翩翩绕树香烟近，历历横江夜气清。欲向群中留一只，相将过海到蓬瀛。
喜渡河洛再过伊阙
作者：徐芳
朝代：明
体裁：五言律诗

次第乡城减，龙门入望真。游丝天际路，歇马渡头人。绣佛双崖古，流花一洞新。颇矜伊洛道，从此稍知津。
徐英厅联
作者：徐英
朝代：明
体裁：联

仗义半从屠狗辈；负心多是读书人。
徐英厅联
作者：徐英
朝代：明
体裁：联

金欲两千酬漂母；鞭须六百挞平王。
徐英厅联
作者：徐英
朝代：明
体裁：联

鼠因粮绝潜踪去；犬为家贫放胆眠。
徐英门联
作者：徐英
朝代：明
体裁：联

问如何过日；但即此是天。
楹联
作者：徐英
朝代：明
体裁：联

遂心唯有看山好；涉世深知寡过难。
端午门联
作者：徐英
朝代：明
体裁：联

门幸无题午；人惭不识丁。
夏闺
作者：徐范
朝代：明
体裁：七言绝句

绿杨影里坐啼鸦，蕙草才香月又斜。閒对小窗无一事，戏拈馀墨写兰花。
夜读效颦集
作者：徐范
朝代：明
体裁：古风

篝火暗石壁，披衿启寒牖。一读一叫绝，满纸堕星斗。何来覆瓿物，呵咤百灵走。每尔出一义，曾未古今剖。或粲如秋花，亭亭露光厚。含情未得采，寒鲜忽脱手。或皎如春泉，泠泠应冈阜。回风荡微澜，能使饮者寿。或奇如人面，百变不穷有。嬉怒生反掌，恒情鲜定守。或淡如轻容，弱体不胜负。尘香夜初煖，颙颙絮小妇。七步与八叉，知君未肯后。如君古所稀，且饮杯中酒。
秋海棠
作者：徐范
朝代：明
体裁：五言律诗

力薄违春夏，花闲草露中。有谁怜夜雨，无奈泣寒虫。冷骨先庭晚，秋魂满地红。自知根蒂弱，不敢怨飘风。
落花
作者：徐范
朝代：明
体裁：五言绝句

风雨忧春尽，蜂声见所思。明年花发处，只在此空枝。
过太行山
作者：徐范
朝代：明

茫茫远树隔烟霏，猎猎西风振客衣。山雨未晴岚气湿，溪流欲尽水声微。回车庙古丹青老，碗子城荒草木稀。珍重狄公千载意，马头重见白云飞。路绕羊肠蹑屐跻，万山金碧总堪题。举头日月中天近，极目乾坤五岳低。自笑盐车骐骥厄，谁怜枳棘凤凰栖。欲投古寺禅房宿，喜见僧归落日西。
过太行山·其一
作者：徐范
朝代：明
体裁：七言律诗

茫茫远树隔烟霏，猎猎西风振客衣。山雨未晴岚气湿，溪流欲尽水声微。回车庙古丹青老，碗子城荒草木稀。珍重狄公千载意，马头重见白云飞。